text:
E tarea principal di Ministerio Publico por parti den 4 tarea:
- Mantencion di ordenansanan legal;
- Guia investigacion di echonan castigabel;
- Persecucion di echonan castigabel;
- Control riba ehecucion di sentencianan den casonan penal.
Den e siguiente parti ta sigui mas informacion tocante e 4 tarea di Ministerio Publico.
Ministerio Publico ta e organisacion cu ta encarga pa mantene ordenansanan legal. E tarea di Ministerio Publico ta pa percura pa habitantenan di Aruba no viola e regla- y leynan di Aruba. Particularmente Ministerio Publico ta encarga cu mantencion di leynan penal. Leynan penal ta tur regla- y leynan riba cua tin un castigo pa esnan cu viola nan. E mantencion di e leynan tin como meta preveni, domina y combati criminalidad.
Na momento cu un hecho castigabel keda cometi, polis ta cuminsa un investigacion penal. E investigacion penal ta encera cu agentenan policial ta busca pista, scucha testigo y eventual victima, detene sospechosonan y ta pone tur dato di e investigacion den e asina yama proces-verbaal. Un proces-verbaal (tambe yama PV) ta un relato oficial por escrito di funcionario(nan) publico cu echonan cu nan mes a observa y cu declaracion cu nan a anota for di boca di sospechoso of testigo y investigacionnan manera vingerafdruk, investigacion di DNA. E fiscal tambe tin un parti den e investigacion penal. No ta asina cu e fiscal mes ta haci investigacion. E fiscal ta supervisa e investigacion penal cu haci agentenan di polis ta haci y ta percura pa e investigacion tuma luga segun ley ta prescribi.
Na momento cu e agentenan di polis keda cla cu e proces-verbaal, ta entrega e proces-verbaal na Ministerio Publico. E fiscal ta evalua tur e documentonan cu ta pertenece na e proces-verbaal y ta wak si e actuacion di e sospechoso ta castigabel segun ley. Ora cu fiscal tin tur e echonan riba un rij, e ta tuma un decision den e caso. E fiscal mester dicidi si ta persigui e sospechoso mas leu. Persigui un sospechoso mas leu kier men trece e caso dilanti di un huez. Ley di Aruba conoce e principio di oportunidad (opportuniteitsbeginsel), cu ta encera cu fiscal no ta obliga pa trece casonan dilanti di hues. Fiscal por dicidi cu e ta seponeer un caso. Fiscal por seponeer un caso si por ehempel polis no a logra acumula suficiente prueba of si e hecho castigabel no ta uno hopi serio y e culpabel a paga e victima e dañonan cu e la causa.
Fiscal por seponeer un caso condicionalmente tambe. Ora di un sepot condicional fiscal ta haci e sospechoso un proposicion. Si e sospechoso cumpli cu e condicion(nan) di e proposicion, fiscal no lo sigui persigui e sospechoso. Un ehempel di un condicion ta cu e sospechoso ta cumpli cu un cantidad di ora di servicio pa comunidad.
Fiscal por dicidi tambe pa ofrece e sospechoso un transaccion. E sospechoso ta paga un suma di placa na pais Aruba anto e no mester bin dilanti di hues mas. E altura di e suma ta depende di e infraccion y fiscal ta dicidi esaki. Ta ofrece un transaccion ora e comportacion di e sospechoso ta wordo cualifica como un infraccion den ley penal, manera por ehempel core den un auto cu no ta gekeur. Ora e transaccion ta paga, fiscal ta seponeer e caso contra e sospechoso. Un sospechoso cu no paga e transaccion cu a ofrece, mester presenta dilanti hues.
Si e fiscal no ofrece e sospechoso un transaccion of un sepot condicional y e no seponeer e caso, e sospechoso ta ricibi un dagvaarding. Un dagvaarding ta un documento oficial den cua fiscal ta yama un sospechoso pa presenta riba un dia specifico dilanti di hues. Den e dagvaarding ta para tambe di kico fiscal ta acusa e sospechoso.
Banda di su otro tareanan, Ministerio Publico tin e tarea pa controla e ehecucion di tur sentencia penal. Esaki kier men cu Ministerio Publico ta controla si boetnan ta wordo paga, si ta haci servicio pa comunidad imponi door di hues y si personanan ta sinta nan castigo di prizon.


c: text/html

text:
Kompania di aviashon Boliviano no mag bula mas despues di tragedia.
Despues di e aksidente aéreo na Colombia, pa tempu indefiní, e kompania di aviashon Boliviano Lamia no por bula mas. Den e tragedia aéreo aki 71 persona a pèrdè nan bida, entre nan hopi futbolero di e klup Brasileño Chapecoense. Seis persona a sobrebibí e aksidente. For di un grabashon di e kokpit a resultá ku e avion no tabatin mas gasolin. Ademas elektrisidat tambe a kai afó. E piloto di e avion a puntra e toren di kòntròl na Medellin si e avion por a aterisá debí na problema ku kombustibel. Pero pa motibu ku otro avion tabatin preferensha, e avion di Lamia mester a warda shete minüt promé ku e por a baha. Un ratu despues e piloto ta indiká ku nan tin un problema elektróniko i no tin kombustibel. Algun minüt despues e avion a kai den serunan serka di e aeropuerto di Medellin.

robotstxt: allowed

filter: keep


text:
ORANJESTAD, Aruba – 15 april 2020: Persona cu a fayece awe marduga na Paradijswijk a test positivo pa Covid-19 Departamento di Salud Publico awe mainta a wordo informa cu un persona mester a fayece na cas y cu e lo tawata tin sintoma di COVID-19. Segun protocol DVG a instrui su personal pa bay haci e investigacion necesario y a dicidi pa test e fayecido pa COVID-19. E famia a wordo instrui pa mantene nan mes den cuarentena mientras ta warda e resultado di e test. Awe tardi laat a ricibi e resultado di e test haci riba e fayecido cual ta indica positivo pa COVID-19. Conforme e protocol famia a wordo instrui inmediatamente pa nan permanece den cuarentena. Segun e mama di e fayecido dia 14 di april ainda su yiu tawata move den e bario cu e posibilidad di por a contagia otro persona cu esaki. Ta trata di un persona special cu ta move hopi den e bario y ta cuminda tur hende cu e topa. Pa es motibo aki a pidi aprobacion di e mama pa por divulga e informacion aki pa asina por juda para e contagio di COVID-19. E famia ta dunando tur cooperacion necesario pa cu esaki.
Pa medio di esaki Departamento di Salud Publico ta haci un yamada na esnan cu por a bin den contacto cu e persona aki entre *7 di april y 14 di april 2020 *pa por fabor tuma contacto cu Call Center na telefoon 280.0101.
DVG y Gobierno di Aruba ta manda palabranan di condolencia na famia di e fayecido.


text:
Pronóstiko di tempu pa Kòrsou i bisindario bálido te djabièrnè mainta 06:00 o.l., 29 di mei 2020.
Pronóstiko
Pronóstiko di tempu pa Kòrsou i bisindario bálido te djabièrnè mainta 06:00 o.l., 29 di mei 2020.
Kompilá: djaweps 28 di mei 2020, 05:00 o.l. (09:00 UTC).
Tempu: Parsialmente nublá i awe un tempu seku lo sigui dominá nos wer lokal. Djabièrnè mainta tempran tin un chèns chikí pa algu di áwaseru di poko importansia.
Temperatura máksimo lo alkansá 33ºC i temperatura mínimo 27ºC.
Solo ta sali 06:10 i ta baha 18:56 o.l.
Bientu: Generalmente ost i moderá te basta fuerte; forsa 4 te 5 (20 te 39 km/ora, 11 te 21 nudo). Ráfaga de bes en kuando posiblemente fuerte; forsa 6 (40 te 50 km/ora, 22 te 27 nudo). Djabièrnè atardi bientu por bai oumenta atrobe.
Situashon general: Durante awe den dia kondishon atmosferiko seku i stabil ta sigui stroba formashon di nubia signifikante den nos region. Djabièrnè marduga i mainta tempran humedat na nivelnan abou lo oumenta temporal i lo por kousa poko mas nubia. Esaki por desaroyá un áwaseru isola di durashon kòrtiku i no signifikante. Santu prosedente di Sahara temporalmente lo bira menos durante djaweps pero lo bolbe oumenta poulatinamente djabièrnè durante oranan di dia.
Kondishon di laman: Moderá ku altura di olanan entre 1 i 1.5 meter (3 i 6 pia). E olanan di mas haltu lo ta riba laman habrí.
Fenómeno spesial: Depreshon tropikal Bertha a sigui debilitá durante oranan di djaweps atardi riba e estado South Carolina i lo no wordu menshoná mas den e boletin di tempu aki.
Perspektiva te djasabra mainta: Por lo general parsialmente nublá i e sekura lo kontinua.
Meteorólogo: Statia


text:
Registrá pa nos Dia Habrí
Ta den un ròlstul ta trese diferente reto fisikamente. Bo kurpa mes no ta traha pa keda sinta òf keda sin move hopi largu. Na AP Center bo ta haña guia, ekipo i hopi mas pa yuda abo keda den moveshon maske ku esaki ta difisil riba bo mes. Ku e sigiente Dia Habrí aki abo ta bai haña un sita di 45 minüt ku un di nos trainernan pa bo haña tur splikashon i asta purba nos ekiponan pa bo kuminsá bo ehersisio i gosa di tur e benefisionan di moveshon
20-Nov-2022
10:00 - 16:00
Winkelcentrum Colon unit 4
Nos trainernan
Durante bo sita di e Dia Habrí lo bo haña 45 minüt pa papia ku nos trainernan
Michel Jourdain
Michel ta un di nos trainernan sertifiká pa duna activity-based training i tambe ta duna ehersisio bou di guia ku su amplio konosementu komo trainer.
Valentina Londoño
Valentina ta un di nos trainernan sertifiká pa duna activity-based training. ku su amplio konosementu mediko e por rekomenda bo tambe kua di nos programanan ta pas pabo.
Gideon Hellement
Gideon ta bo asistente di gym. Na momentu ku bo bin pa hasi ehersisio. E tei pa yuda pone peso i prepara e ekiponan pabo por hasi bo ehersisio.
Nos ekiponan
Durante bo sita di Dia Habri bo ta haña e oportunidat pa asta tèst nos ekiponan di AP Center
Nos programanan
Durante e Dia HabrÍ bo ta haña oportunidat pa hasi pregunta tokante nos 3 programanan di AP Center
Activity-based training (ABT)
Activity-based training ta un programa spesial ku e intenshon pa regenerá funshonnan nobo bou di e nivel di leshon òf e areanan afektá pa un paralisis. Esaki ta sosodé via un trainer sertifiká dediká na bo hinter un ora ku lo bai stimulá bo nèrvio i muskulonan hasiendo ehersisio.
Ehersisio bou di Guia (EBG)
Ehersisio bou di Guia ta un programa ku ta enfoká riba bo propio metanan. Ku esaki un trainer ta traha un plan di ehersisio ku ta mustra kon bo por logra bo metanan i ta guia bo pa bo mes por logra hasi nan uzando tur e diferente ekipo i asesorionan ku tin den AP Center
Gym
Den gym bo ta haña akseso na tur e diferente ekiponan i asesorionan ku nos tin ku bo mes por bin hasi bo ehersisionan independiente. Lo tin si un asistente riba sala ku por yuda bo pone peso, posishoná bo ròlstul. prepará e aparato pa asina abo por logra hasi bo ehersisionan.
Algun testimonio
Lesa aki algun testimonio di personanan ku ta bin AP Center
Mama di Jaythro
Pa Jayhtro e baimentu di AP Center ta komo un deporte i pasa tempu tambe. Ela yud’é hopi bon ku su halementu di rosea, e por uza su brasa mas mihó i asta tin mihó kòntròl riba su muskulonan
Rashon Antonia
Ehersisio a bira manera mi bon amigu. Dor di bin AP Center, mi ta sinti’é manera un gym ku mi trainer personal. Aworaki mi ta logra lanta para mihó i mi por para mas largu kompará ku promé
Preguntanan frekuente
Aki ta sigui algun pregunta i kontesta pa yuda bo prepará pa bo partisipá den nos proksimó Dia Habrí dia 20 di novèmber proksimó aki na AP Center ku ta keda na Winkelcentrum Colon unit 4.
Kuantu ta kosta pa partisipá na e Dia Habrí
E Dia Habrí ta gratis pa abo ku ta bin partisipá
Mi mester tin un 'verwijzing' pa bini e Dia Habrí?
Pa partisipá den nos Dia Habrí bo no mester tin un ‘verwijzing’. Ta importante pa abo ta na haltura di bo situashon mediko sí
Mi ta den ròlstul i mi ke bin pero mi no tin transporte, kiko mi por hasi?
Fundashon Alton Paas tin e servisio di transporte ku tambe por buska bo for di kas i tresebu na AP Center. Ta importante pa avisá esaki adelantá pa kordiná esaki ku e otro karedanan. Pa esaki si lo bo mester duna un kontribushon di 35 florin pa hasi e kareda aki
Kon lihé mi por kuminsá si mi ta interesá den un dje programanan di AP Center
Si durante bo sita bo yega na e desishon ku bo ke kuminsá, nos lo tin un persona pa kordiná e skèdjel ku bo pa fecha i frekuensia di bo ehersisio pa asina pone un fecha den e luna di Mei pa bo kuminsá
SVB ta kubri e programanan di AP Center?
SVB no ta kubri e programanan di AP Center, aktualmente tur persona ku ke hasi un programa di ehersisio mester kubri esaki for di propio forsa. Pues abo tin e fleksibilidat pa skohe kon frekuente lo bo ke sigui bo programa di ehersisio pa e por pas den bo bùdjèt i alaves duna bo e benefisio pabo salú.


text:
Diesun nurse a logra specialisa den nan carera Diabierna den un esfera sumamnte alegre y yena di emocion Dr. Horacio E. Oduber Hospital a haci entrega di diploma na diesun nurse cu a logra specialisa. Di e diesun coleganan cu a gradua cuater nurse a specialisa den Cuido Intensivo, seis nurse di cual 2 di...
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Logro grandi pa eleva calidad di cuido medico na Aruba
‘Bisa NO Violencia y Abuso di Anciano’ Fundacion Alzheimer Aruba
E poblacion mundial ta bieheciendo. Awendia ta premira cu, compara cu 2015, lo bay tin un aumento di 21% na 2050 (na 2015 esaki tabata na 12%) segun cifranan di Nacionnan Uni (United Nations). Esaki kier meen cu pa 2050 e populacion mundial di esnan di 60+ lo ta mas cu dobel na un total...
DVG: Na tur establecimento cu ta bende cuminda y/of alcohol
Departamento di Salud Publico, ta haci un suplica na tur persona cu ta bende cuminda y/of bebida pa tene cuenta cu e siguiente puntonan: • Manera ta prescribi den ley di Personeelsbesluit warenverordening: tur persona cu ta bende cuminda y/of alcohol mester tin nan carnet di Certificado di Salud ( “Gezondheidsverklaring”) na ordo. E carnet...
Preocupacion tocante e caso di e 3 muchanan
Recientemente nos por a observa den medianan di comunicacion, cu a surgi un preocupacion grandi relaciona cu un caso di 3 mucha cu actualmente ta biba cu nan mama y su pareha nobo. Den e ultimo dos dianan e famia aki a wordo bishita door di ambos Polis y Directie Voogdijraad. E caso aki actualmente...
Consehonan practico pa ora bo ta sinti cansancio of agotacion door di cancer
Cansancio of agotacion ta molester comun ora bo tin cancer. Esaki ta un cansancio fuerte y intenso. E cansancio aki no ta mescos e cansancio cu hende saludabel ta sinti despues di esfuerso fisico of mental. Cansancio relaciona cu cancer por afecta e pashent di golpi, y no ta bin solamente door di esfuerso. Descanso...
Fysiotherapistanan preocupa pa nan participacion professional especifico den nos Cuido Medico
Recientemente Arubaanse Vereniging van Fysiotherapeuten (AVF) den nan preocupacion paSalubridad en General y nan profesion di Fysiotherapista especifico, a manda un carta ypreguntanan pa tur Partido Politico pa por zondia y hanja sa kiko nan por spera den e siguiente gobernacion di cualkier un di e partidonan cu lo drenta den Gobierno por lo pronto....
Prome encuentro di biba bida despues di un aña
Diamars, 1 di juni 2021, tabata precies un aña cu Biba Bida tabata tin un encuentro cu su grandinan. Un fecha cu a scohe tambe pa prepara e grandinan pa temporada di horcan. Biba Bida durante Covid-19 a adapta na e situacion y a crea un ‘Buddy System’ pa mantene contacto cu e grandinan via...
Hobennan di 16 y 17 aña cu condicion di salud tambe ta cuminsa vacuna contra Covid-19
Entrante diamars 1 di juni, DVG ta cuminsa vacuna hobennan di 16 y 17 aña cu ta sufri di cierto enfermedad of condicion di salud. E hobennan cu ta sufri di e siguiente enfermedadnan of condicionnan di salud por cuminsa yama 280.0101 pa registra y ricibi un cita. E enfermedad ta: 1. Hoben cu obesidad...
Dia mundial sin tabaco
Dia Mundial Sin Tabaco, 31 di mei, 2021 – Tabaco y Salud di Pulmon! E Dia Mundial Sin Tabaco ta concentra ariba «e tabaco y e salud di pulmon». E intencion di e campaña ta pa crea consciencia tocante e consecuencianan negativo pa salud di pulmon, genera door di huma y e papel fundamental cu...
Corte ta duna AZV razon: HAVA mester cumpli cu orario di servicio na aseguradonan di AZV
Mediante e comunicado aki, Organo Ehecutivo(OE) AZV ta informa su aseguradonan cu e caso den corte di prome instancia di AZV contra HAVA a resulta na fabor di OE AZV segun decision di awe 26 di mei 2021. Manera ta conoci HAVA a informa OE AZV cu entrante 1 di april 2021 e dokternan di...


text:
Buenos Aires a ricibi e cargamento mas grandi di vacuna di Russia, bou nomber Sputnik V, un bon proporcion di e poblacion prome cu cuminsamento di invierno di e hemisferio zuid.
E Instituto Ruso Gamaleya a acorda cu Argentina pa entrega 20 miyon di dosis di e vacuna Sputnik pa fin di maart. Diadomingo awo a yega un carga di 517.500 cual ta eleva na 1.7 miyon.
Na cuminsamento a anuncia cu empresa Argentino Laboratorio Richmond a yega na un acuerdo pa yuda produci localmente Sputnik pa segura un suministro di e vacuna na un plazo mas largo.
Argentina, tin un poblacion di aproximadamente 45 miyon di persona cu a registra 2.107 miyon di caso di Covid-19, incluyendo di 51.965 morto. E pais a obtene varios vacuna ora purba implementa un programa di inoculacion prome cu un ola cuminsa di nobo.
E regsitro di ministerio di salud di Argentina a mustra cu pa atardi a emiti 1.041.173 dosis, 743.406 persona a ricibi un prome inyeccion y 293.767 persona a ricibi dos inyeccion.
E gabinete di medicamento contra e coronavirus di Argentina tambe a inclui 1 miyon di dosis di e vacuna Sinopharm, cu ta implementando entre e poblacion mas grandi e pais y 580.000 dosis di vacuna Covishield, desaroya pa AstraZeneca y Universidad di Oxford fabrica pa instituto Indio.
El gabinete de medicamentos contra el coronavirus de Argentina también incluye 1 millón de dosis de la vacuna Sinopharm, que se está implementando entre la población mayor del país, y 580,000 dosis de la vacuna Covishield, desarrollada por AstraZeneca y la Universidad de Oxford y fabricada por el Instituto Indio del Suero.


text:
Pronóstiko di tempu pa Kòrsou i bisindario bálido te djarason mainta 06:00 o.l., 13 di yanüari 2021.
Pronóstiko
Pronóstiko di tempu pa Kòrsou i bisindario bálido te djarason mainta 06:00 o.l., 13 di yanüari 2021.
Kompilá: djamars 12 di yanüari 2021, 05:00 o.l. (09:00 UTC).
Tempu: Por lo general parsialmente nubla i ku posibilidat pa algun áwaseru durante di dia.
Temperatura máksimo lo alkansá 29ºC i temperatura mínimo 25ºC.
Solo ta sali 07:00 i ta baha 18:29 o.l.
Bientu: Direkshon generalmente ost i moderá te basta fuerte; forsa 4 te 5 (20 te 39 km/ora, 11 te 21 nudo). De bes en kuando fuerte te posiblemente duru den ráfaga; forsa 6 (40 te 50 km/h , 22 te 27 nudo).
Situashon general: Nubianan lo pasa den nos region i de bes en kuando okashoná áwaseru riba parti di e isla. Ademas, un fluho di bientu moderá te basta fuerte lo prevalesé.
Kondishon di laman: Moderá ku olanan entre 1 i 2 meter (3 i 6 pia). E olanan di mas haltu na laman na nort i ost di Kòrsou.
Fenómeno spesial: Ningun.
Perspektiva te djaweps mainta: Parsialmente nublá i ku chèns pa algu áwaseru ta persistí.
Meteorólogo: Vrutaal / Coffie.


text:
plata
-
News
Shanayah Howell bek na Aruba
Atleta elite di bikecross, Shanayah Howell a regresa Aruba Cu dos medaya di Plata conkista den e competencia di UCI…Read More »
-
News
Bunita momento na Rosario
Bunita momento pa e deporte di Aruba specialmente pa e atletanan di Beach Tennis, Dominique Hopman, Aksel Samardzic y Sander…Read More »
-
Barranquilla2018
Logro historico pa TEAMARUBA
Logro historico pa Team Aruba na e Weganan Centro Americano y del Caribe Barranquilla 2018 Diabierna anochi, e Weganan Centro…Read More »
-
Barranquilla2018
Entrevista Mikel
Entrevista cu e medayista di plata y brons, Mikel Schreuders.Read More »
-
Barranquilla2018
Mikel ta hasi historia
Mikel Schreuders ta haci historia logrando un medaya di Plata pa Aruba den e Weganan Centro Americano y del Caribe…Read More »
-
Cochabamba
Joel su prome palabranan despues di gana Plata
Medayista di Plata, Joel Kuiperi su prome palabranan despues di su conkista: “DANKI NA E FORZA CU MI RUMAN OMAR…Read More »
-
Cochabamba
Historia pa Aruba
HISTORIA: Medaya di Plata pa atleta di Pesas, Joel Kuiperi den e XI Juegos Suramericanos Cochabamba 2018 Joel ta snatch…Read More »


text:
Tabata den luna di december 2021 cu ServiciosAéreosPanamericanos SAS, conocicomo SARPA, aanuncia cu nan lo opera 4 vuelosemanaldesde 15 di december entre Medellin y Aruba, regresando pa Baranquilla y tambevuelo for di Baranquilla pa Aruba regresando for di Medellin. Awor, net un añadespues di nan operacion, e aerolineaColombiano a anuncia awe di lo stop nan vuelonan regular for di ambos ciudad pa Aruba desdejanuari 2023.
“Nos ta lamentaesakimashapasobraalgunsimanpasanostabatana Colombia di bishitacerca e aerolinea, cu a confirma nan interes den siguidesaroya e ciudadnan y amplia mas ruta pa Aruba”, asina Jo-Anne Meaux-Arends, Air Service Development Manager di Aruba Airport Authority a bisa. E ta convenci cu SARPA lo siguihaci nan evaluacionriba e mercado di Aruba y ta spera di pronto pormira nan bulaatrobe pa nosdestinacion.
Durante e aña di operacion, Aruba Airport Authority tabata un bon partner pa SARPA. Hunto a organisadiferenteeventonamomento di anunciarutanobo, aumento den cantidad di vuelo y recientemente a hasta organisa un evento pa e agencianan di viahe. Tur esaki pa reenforsa e presencia di SARPA den nos mercado y pa garantisacontinuidad di e vuelonan pa y for di Colombia pa Aruba.
SARPA tabataconoci caba pa AAA pa subuelonan medico, di ambulance y charter cu e tabataehecuta caba. Sinembargo, awe SARPA a anuncia cu nan ta suspende tur vuelo pa Aruba desde 6 y 10 di januari 2023. Esaki comoresultado di un demandaabousigui pa e entrada di Wingo den e mercado.
No ta un secreto cu Colombia a bira un destinacionfaborito di e comunidad di Aruba. Tanto pa checkeo medico, pa hacicompras of djis pa pasavakantie. E cambiohalto di e dollar Mericano contra e Peso Colombiano, ta haci e destinacion ideal pa e Rubiano, cu tamirasucenrendeeynan mas cu si e biaha pa otrodestinacionnan. E demandahalto a causa cu mas compania a cuminsabula y a start un competenciacomercialentre eaerolineanan.
Siendo cu Aruba tin un “open sky agreement” firma cu Colombia, ta pone cu nan aerolineananporbulailimita pa Aruba y for di akinosaerolineananporbulacuanto cu nan kier pa Colombia tambe. Ta dificil e ora pa Aeropuerto di Aruba porstroba un aerolinea di Colombia di bula pa Aruba. E ta keda un competencia entre nan mes, den ken tin mas avion, porbrindatarifacompetitivo y biahana e ora cu pasaheronan ta prefera.
Te cu awor, AeropuertoInternacional Reina Beatrix (AUA Airport) tin un total di 4 aerolinea Latino Americano (Avianca, Copa Airlines, Wingo y SARPA) cu ta ofreceserviciodirectopa Colombia (Bogota, Medellin y Barranquilla) y Panama. Como destinacion Aruba ta conta cu 20 buelosemanal for di e region Latino Americano di cual 13 ta buelosemanal for di Colombia so (compara cu 16 buelosemanalna 2019).
Claro cu e noticiaaki lo tin un impactoriba e rutaexistente di Aruba pa Colombia. Aruba lo no tin ningunvuelo non-stop entre Aruba y Barranquilla mas. Aunke cu di otrobanda, lo porsiguibiahapa Barranquilla cu Avianca via di Bogota. Pa e pasahero, esaki lo encera cu mesterhaciun stopna Bogota prome, cu lo nifica mas orabiahandoprome cu yega e destinacion final.
Pero, di otrobanda, e aerolinea Wingo a caba di anuncia un aumento den frecuencia di vuelodesde Medellin y Bogota pa Aruba. Pues, esaki lo absorba e espacio di SARPA den termino di capacidad di asiento. E cantidadnetto di asientonan for di Colombia pa Aruba, ta siguiriba 1% di e promedio di capacidad di asiento.
“Mestermir’e mas bien como un shift den e mercado entre aerolineaperonos a keda cu e ciudadnan y e destino Colombia ta sigui“hot”. Nos lo a prefera di mantene ambos aerolineabula pa Aruba, pero e berdad ta cu e mercado ta manehasumes y comoaeropuertonos ta ofrecesolamente e plataforma pa e aerolineananmescompetinanivelcomercial”, asina Jo-Anne Meaux-Arends a finalisabisando.


text:
Centro di Bario Brazil ta duna reconocemento na baluartenan di bario
Diadomingo 7 di December ta organisa un “Ban Topa” cu actividadnan manera “Mens erger je niet” , Domino ,Volleyball, un bon ambiente di Disco cu Continue Reading
Vakantie Kamp organisa pa IBiSA ta start 7 di JULI
Temporada di aña escolar ta yegando su final y ya caba Instituto Biba Saludabel y Activo, IBiSA tin su programa di vacacion cla pa ofrece Continue Reading
Awe 30 di April – Inscripcion Campeonato Mens Erger Je Niet LIVE 2014
Awe Diaranzon, ta tuma lugar inscripcion oficial pa Campeonato Mens Erger Je Niet LIVE 2014. Tur ekipo cu a confirma nan participacion ta keda cordialmente Continue Reading


text:
PUNDA – awe djaluna 14 di jüni entre 12’or di merdia pa mitar di 1 lo tuma lugá den Palasio di Gobernadó e seremonia ofisial di huramentashon.
E ministernan ku lo huramentá awe:
Gilmar Pisas: Promé minister i minister di asuntunan general i temporalmente e lo okupá tambe e puesto di minister di Hustisia.
Charles Cooper: Minister di VVRP
Javier Silvania: Minister di Finansa
Dorothy Janga: Minister di GMN
Sithree van Heydoorn: Minister di ESDK
Ruthmilda Larmonie: Minister SOAW i temporalmente lo okupá e kartera di Minister di Ekonomia
Ornelio Martina: Minister BPD
Na momentu ku nan huramentá komo minister mesora lo bini kambionan tambe den parlamento kaminda pa MFK lo drenta parlamento David Seferina, Amerigo Thode i Ramon Yung na lugá di Gilmar Pisas, Charles Cooper i Javier Silvania kendenan lo bira minister huntu ku Sithree van Heydoorn kende ta number 28 i Dorothy Janga ku e último elekshon tabata number 23 riba lista.
Pa PNP mirando ku e lider Ruthmilda Larmonie i e number dos Ornelio Martina lo bira minister, lo pèrmití pa huntu ku Sheldry Osepa i Gwendell Mercelina, tambe drenta parlamento señor Elvin Gerard i señora Corine Djaoen Genaro, miéntras ku e próksimo pa drenta dado kaso lo ta Ruisandro Cijntje.


text:
ORANJESTAD – “Uni cu nos diadomingo awor”, esey ta e invitacion cu lider di AVP Mike Eman a haci e siman aki mientras e tabata cana den diferente zona di e districto di Noord. “Ban celebra e ekipo nobo di AVP cu a haci e compromiso pa garantisa continuidad di progreso y pa atende e temanan nobo di futuro di nos pais,” e lider politico a bisa. Entre e temanan ey, ta referi na seguridad, cuido medico, cuido di nos grandinan, cuido di nos chikitonan enseñansa, tur esencial pa futuro di pais Aruba.
E mensahe ta uno cu e ciudadanonan di Noord, un di e districtonan di mas grandi di nos isla, ta comparti. “E gobierno aki a traha hopi bon, hopi bon el a traha. El a haci hopi cos pa Aruba,” un señora di Palm Beach a declara, mientras cu un par di cas mas leu, otro ciudadano ta bisa: “Ami di berdad berdad ta wak cu AVP ta traha y traha pa e pueblo y mi ta kere cu nos mester ta contento cu e trabou cu nan ta haciendo.”
E opinion entre Arubianonan nobo ta similar, manera otro señora a expresa: “No ta pa un partido politico, pero e ta pa e pueblo; esaki ta loke pueblo tabata merece. Mi tin mas di 25 aña ta biba aki y nunca mi a wak un cambio asina grandi y asina bunita.” Mescos cu Gabinete Mike Eman I y II a carga e pais aki di 2009 pa 2013 pa 2017 cu cambionan; mescos di 2017 pa 2021 e progreso lo continua, segun lider di AVP. “E Arubiano y esnan cu a inicia nan bida nobo na Aruba, tur ta cay den e vision di nos pa crea un miho oportunidad pa nan.”
E 5K Walk ‘Padilanti cu Team AVP’ ta tuma luga diadomingo awo for di 5’or di atardi saliendo di MFA Noord. Participacion ta gratis, djis bisti bo t-shirt berde y compaña e partido completo of bo candidato faborito. Pa mas informacion, wak e pagina di Facebook di AVP.


text:
E rumannan di Chadwick Boseman a recorda e actor un poco mas di un luna di su fayecimento, y nan a revela e ultimo mensahe significativo cu el a manda pa nan. E rumannan a habri nan curason den un entrevista cu The New York Times, den cual nan a papia riba e imagen cu nan tin di e protagonista di Black Panther. Y tambe kico tabata e ultimo palabrananen cu nan a intercambia cu ne.
Boseman a muri dia 28 di augustus debi na complicacionnan di un cancer di colon contra cual e tabatin un bataya silencioso durante cuatro aña, cu solamente esunnan mas cerca di dje tabata sa di su estado di salud. “Mi tabata tratando di recorda Chad y no Chadwick. Y tin tanto di Chadwick den e aire”, su ruman Kevin a bisa, cu tambe ta dedica na e mundo di entretenimento como escritor, bailarin y actor. “Mi mester a cuminsa comparti e persona ey cu mundo, mi a haci esfuerso pa trate como mi ruman homber ora el a cuminsa bira popular”.
E ruman homber mayor di 54 aña, Derrick, cu ta pastor, a recorda con su infancia tabata na Anderson y a pone enfasis cu Chad tabata un inspiracion pa por a logra sobresali practicamente for di nada. Di acuerdo cu algun testimonio di e ultimo luna di bida di e actor, a bisa cu e tabata mustra hopi decai y cu hopi dificultad pa soporta e dolornan cu e cancer tabata ocasiona, p’esey su ruman Derrick a sa di compronde, despues di e morto di Chad cu e mester a bay descansa.
Segun e pastor, cu Chad manera cariñosamente su famia tabata yame, a skirbi un mensahe cu a shock e algun ora prome cu el a muri. El a skirbi su ruman: “Man, I’m in the fourth quarter, and I need you to get me out of the game”. Aunke Derrick no tabata sa na prome instante ki e kier a bisa cu esey, despues di un momento di reflexiona riba e condicion di e famoso actor, el a realisa cu e tabata cansa y cu e tabata cla pa bay. Esey tabata e momento tambe cu e ruman a cambia su oracion y na lugar di pidi Dios pa sana su ruman, el a pidi pa Dios haci su boluntad, y e siguiente dia Chad a muri, e ruman a revela.


text:
Manera semper INSTYLE ta presenta su seccion di moda cu e ultimo trends den revista FOCUS. Ken mas por miho pa crea esaki cu e fashionista, Swesdy Beeldsnijder, cu tin pasion pa tur loke ta encera e mundo di moda. Pa e luna di juli tin cuater highlight den FOCUS, cu ta bay for di estilo y color di outfits te na e style di cabey.
Military Chic
Berde militar, ta un color den e temporada venidero, no por keda exclui di nos vestuario como hende muher.
Burnt Orange
P’e temporada aki nos lo dedica tocante un tinte specifico, cerca di mi curason: Con pa bisti “Burnt orange”!!
E trend ta Largo
Bisti den e oranan di anochi un hilchi bunita y den e oranan di merdia un sandalia leuk, asina bo ta aplica e “switch”.
Cabey mitar largo
Sea ta pa un mucha muher hoben, cu ta opta pa tin un largura di cabey, p’e por pone den un ponytail, of pa e señora riba 50. Tur hende ta bay bon cu ne.
Busca bo revista FOCUS di e luna di juli y bo ta haya tur e informacion di e trends di e temporada cu INSTYLE


text:
Cristiano Ronaldo, futbolista di Manchester United, a anuncia riba e rednan social cu un di su morochonan, cu e tabata spera hunto cu su pareha Georgina Rodriguez a muri. E astro Portugues a gradici pa medio di un comunicado, e dokternan y nursenan pa e atencion medico cu nan a ricibi, y el a pidi su fans y e medionan di comunicacion pa privacidad den e momentonan aki.
“Cu profundo tristesa nos mester anuncia e fayecimento di nos yiu homber. E ta e dolor mas grandi cu cualkier mayor por sinti. Solamente e nacimento di nos yiu muhe ta duna nos e forsa pa biba e momento aki cu algo di speransa y felicidad”, por lesa den e comunicado. “Nos kier gradici e dokternan y nursenan pa nan cuido y apoyo. Nos ta kibra cu e perdida aki y nos ta roga pa privacidad den e momento duro aki – Our baby boy, you are our angel – Semper nos lo stima bo”, ta e mensahe firma pa Cristiano Ronaldo y Georgina Rodriguez.
Dia 28 di october Cristiano Ronaldo (37) y Georgina Rodriguez (28) a anuncia cu nan tabata sperando morocho. – “Delighted to announce we are expecting twins👶🏻👶🏻. Our hearts are full of love – we can’t wait to meet you ❤🏠 #blessed,” – ta loke Georgina Rodriguez a skirbi hunto cu e potret di e ultrasound. Cristiano Ronaldo ta tata di Cristiano Jr. cu tin 11 aña; e morochonan Eva y Mateo y esun mas chikito ta Alana Martina, e prome yiu di Cristiano hunto cu Georgina.


text:
NOS SELEKSHON NASHONAL TA NA BAHRAIN PA KUMINSÁ KU E PREPARASHONNAN PA NOS 2 PARTIDONAN DI FOGEO! E 21 HUNGADÓNAN DI NOS SELEKSHON TA KONOSÍ!
NOS SELEKSHON NASHONAL TA NA BAHRAIN PA KUMINSÁ KU
E PREPARASHONNAN PA NOS 2 PARTIDONAN DI FOGEO!
E 21 HUNGADÓNAN DI NOS SELEKSHON TA KONOSÍ!
Preparashonnan ta kontinuá pa e 2 partidonan di fogeo di nos selekshon kontra Bahrain i tambe New Zealand. Nos selekshon a sali pa Bahrain djasabra último pa asina kuminsá prepará pa nos próksimo kompromisonan.
Nos entrenadó interino Sr. Patrick Kluivert huntu ku su staf a saka e lista di 21 hungadó ku lo enfrentá Bahrain, e pais anfitrion, dia 6 di òktober binidero pa despues nos topa New Zealand dia 9 di òktober aya na Bahrain. Ámbos partido lo tuma lugá 12’or di mèrdia, orario di Kòrsou.
E siguiente hungadónan a wòrdu selekshoná pa e partidonan di fogeo;
- Zeus de la Paz
- Rhu-Endly ‘Cuco’ Martina
- Bradley Martes
- Suently Alberto
- Nathan Holder
- Juninho Bacuna
- Vurnon Anita
- Rangelo Janga
- Leandro Bacuna
- Gevaro Nepomuceno
- Shanon ‘Cheese’ Carmelia
- Juriën Gaari
- Kenji Gorré
- Roly Bonevacia
- Brandley Kuwas
- Arenchelo Leito
- Gervane Kastaneer
- Jarchinio Antonia
- Ayrton Statie
- Tyrick Bodak
- Jean-Marc Antersijn
Tene kuenta ku e lista ta konsistí di 21 hungadó i e numerashon ta nan number di kamiseta.
Mañan mainta 9’or Bahrain lo tene un konferensia di prensa pa duna mas informashon tokante e partidonan aki.
Keda pendiente pa mas informashon…


text:
> This report is also available in English
> Dit rapport is ook beschikbaar in het Nederlands
NRC a publiká riba 21 di novèmber 2013 un artíkulo ku Algemene Inlichtingen- en Veiligheidsdienst (AIVD) den e periodo 2005 – 2010 a spioná polítiko na Bonèiru ku tabata negoshá ku e kabinete Hulandés tokante inkorporashon den Hulanda. Tabata trata, según e artíkulo di un operashon ilegal ku a keda tené skondí pa e kabinete Antiyano di e tempu ey. E petishonario den e periodo ey tabata lider polítiko na Bonèiru.
Petishonario ta keha ku AIVD den e periodo 2005 – 2010 a spioná polítikonan na Bonèiru ku tabata negoshá ku e kabinete Hulandés, entrenan su mes persona. Según petishonario e spionahe aki a sosodé ilegalmente.
Gobernashon ta aktua íntegro i ta usa outoridat solamente pa e meta pa kual a duna esaki. Esaki ta nifiká ku siudadano mester por spera ku gobernashon ta ehersé su tareanan na un manera konsiente. Di gobernashon i su kolaboradónan mester por spera ku nan no ta mal usá nan posishon, nan outoridatnan, nan tempu i nan medionan.
A base di e informashon suministrá na Ombudsman Nashonal i ku el a verifiká, mester konkluí ku AIVD, den e periodo menshoná pa e petishonario di 2005 – 2010, durante un periodo relativamente kòrtiku, a hasi investigahon riba e petishonario, mientras ku no tabata pèrmití hasi investigashon. Den e sentido aki e komportamentu investigá no tabata korekto. Pa e restu di e periodo Ombudsman Nashonal, a base di e informashon suministra na, i verifiká pa su persona, a komprobá ku den e periodo aki, sea ku no a tuma lugá un investigashon riba e petishonario, sea ku e investigashon a tuma lugá di manera legítimo. Pa loke ta esaki, e aktuashon investigá tabata korekto.


text:
Como parti di e entrevista extenso cu 24ora.com a realisa cu director di Fundacion Respaldo e siman aki, a puntr’e tambe tocante e proceso di determina ken ta e pashentnan cu mester bay cas. Esaki teniendo na cuenta e preocupacion di familiar y tambe esun expresa di parti di agentenan policial. Dr. Hendrikus van Gaalen a splica cu a papia cu tur hende envolvi y tambe a tene cuenta cua ta e manera mas bentahoso pa e cliente. Ta trata di un grupo di diesocho pashent.
Dr. van Gaalen: “Claro cu nos no kier pa nan bay riba caya. pero bo no mag di laga Respaldo bay failliet tampoco, pasobra e ora ey mas ta perde. A scoge pa e grupo aki pasobra 18 pashent so. Por a scoge pa otro grupo, pero a opta pa ambulante zorg haya tratamento mas cerca di nan cas. Nos mester un garantia paso si no logra na october lo ta pio.”
E profesional di psikiatria a bisa cu na prome luga a a papia cu nan mes un empleado pasobra nan tambe tin stress y miedo di perde nan trabou. Siguientemente siman pasa a papia cu e clientenan, kendenan a reacciona di un forma trankil na e noticia. Atrobe e siman aki a papia cu nan y cu nan famia pa satisface tur duda cu por tin di con e tratamento lo continua. E director a comparti cu te hasta algun pashent ta entusiasma cu e idea di por ta menos cera y mas den contacto cu exterior y di por socialisa. Esaki na su bes, ta nifica menos stress.
Pa e relato completo, lesa TREMPAN


text:
Awe mainta for di 8:30 am te cu 12pm a tuma luga e referendum pa tur trahado di AAA (Aruba Airport Authority). Diego De Cuba, presidente di sindicato STA ta bisa cu mester a tuma desicion aki pa motibo cu gerencia AAA no ta resepta nan CAO.
“Nan ta keda ranca y kita, nos a bisa cu nos CAO no ta algo di haci wega cune. Diabierna pasa nos a ricibi e concepto di CAO cu ta mishi cu nan articulo y ta algo cu sindicato STA no lo bay di acuerdo cune.”
Sr. De Cuba ta expresa cu nan departamento operacional a haya golpi duro, caminda nan mester a entrega un 15,16 y 17% di nan entrada pa ta solidario. Sin embargo gerencia di AAA no ta solidario cu nan empleado y ‘ta sinta mishi cu cosnan cu no mester mishi cune’.
“Nos ta di lamenta con gerencia ta duna seccion y cu nos di sindicato STA ta bay di acuerdo cune. Nos sindicato ta bay acuerdo cu nos CAO y tin 2 y 3 punto cu nos no tabatin problema pa vries pa dos aña, pero mirando e direccion di gerencia, nos a uni y mantene nos CAO”, e ta bisa.
Sr. De Cuba a comparti cu nan CAO, ta algo cu nan e negocia for di 1996, unda cu sindicato STA a logra e miho beneficio y entrada pa trahado. E ta bisa cu director nobo ta ‘hacha den CAO y hefe di recurso humano ta complice’.
Pa e motibo aki, sr. De Cuba a pidi pa tur trahado y miembro (of no) di sindicato pa bay vota pa asina wak kico por haci y kico no por. E ta bisa cu den e caso di reorganisacion nobo mester tin cambio den departamento, manera e dept. di operacion cu no ta sistema pa traha cu trahado y persona cu ta traha manera supervisor y no ta supervisor.


text:
…Un kongreso ku ta atraé 250 partisipante for di eksterior…
WILLEMSTAD- 08 di yanüari 2016 – Ofisina di Turismo di Kòrsou (CTB) ta kontentu di por anunsiá ku Kòrsou a keda skohé komo sede pa e kongreso anual di ANVR kual lo tuma lugá na luna di novèmber próksimo. Esaki a keda partisipá durante di e bríndis di aña di ANVR (Algemene Nederlandse Vereniging van Reisondernemingen) ku a tuma lugá dia 7 di yanüari último na Kasteel De Hooge Vuursche na Hulanda. E bríndis di aña ta un enkuentro ku ta keda organisá dor di ANVR pa ehekutivonan di e sektor di biahe kaminda ta presentá e espektativanan i retonan pa e aña koriente. Aña pasa e kongreso anual di ANVR a tuma lugá na Abu Dhabi.
E kongreso ta dirigí riba ehekutivonan, empleadonan di agensianan di biahe, operadornan di tour, ofisinanan di turismo, kompanianan di aviashon, aeropuerto, esnan den aria di enseñansa dirigí riba turismo, kompanianan di seguro di biahe i tambe prensa. Sr. Edward Suares (enkargá ku e kantor di Ofisina di Turismo di Kòrsou na Europa) a indiká ku e sektor di biahe a demostrá último añanan ku por sierto hopi biaha tabata tempunan difísil, di por bai ku kambio loke sigur a hasi e sektor unu fuerte. Ta algu hopi inovativo sr. Frank Oostdam (direktor di ANVR) a demostrá, dor di skohe pa aña 2016 atrobe pa un destinashon leu komo sede. Di e manera ei kibrando e siklo di skohe un biaha pa un destinashon leu i despues unu serka.’ E aña aki 2016, ANVR ta selebrando su di 50 aña di eksistensia, e espektativanan pa e konsumidó ta mustra positivo i a skohe pa un destinashon típiko Hulandes esta Kòrsou komo sede pa e kongreso. KLM, ku tin mas di 80 aña bulando pa i for di Kòrsou lo ta esun enkargá pa trese e partisipantenan di e kongreso Kòrsou.
Sifranan di pasado ta mustra ku e kongreso di ANVR ta atraé rònt di 250 partisipante. Esaki sigur lo ta benefisioso pa Kòrsou. E konferensia ta un oportunidat mas pa Kòrsou demostrá kiko e tin di ofresé i sòru pa e partisipantenan keda despues ku eksperensianan inolvidabel di nos pais.


text:
BALORNAN
Nos balornan ta establece nos identidad cultural.
Pa ta berdaderamente un gran nacion, Aruba mester tin un identidad nacional; hunto nos por forma un identidad nacional door di crea balornan comparti. Ora nos contribui na e creacion di balornan comparti, nos ta contribuyendo na e grandesa di nos nacion. Ora nos actua y comporta nos mes segun e balornan ey, nos TA dunando honor na nos gran nacion!
Un movemento nacional pa Sinergia Civico!
Nos Balornan - Nos balornan ta establece nos identidad cultural
Individuonan, famianan, comunidadnan y e nacion ta transforma pa medio di balornan comparti y respalda colectivamente
Roy Disney a bisa: “No ta duro pa tuma decisionnan ora bo sa kico bo balornan ta.” Balornan ta manera un compas pa bida, nan ta mustra bo e rumbo corecto, e direccion corecto, e escogencia corecto ora bo ta na un crusada. Ken nos ta como un pueblo ta wordo determina door di kico nos ta balora. E suma di nos balornan ta duna nos un identidad cultural. Ken nos ta como pueblo? Kico ta e esencia di nos creencia? Door di determina esaki hunto y despues permanece fiel na dje… diariamente, lo yuda nos tuma decisionnan tocante con nos lo actua, comporta nos mes of con nos lo trata otronan. Ban dicidi awe pa añadi na nos historia y cultura rico pa ta un pueblo di virtud - ban scoge loke nos ta balora y ban bibe!
Con H.O.P.E. lo mustra
Ora balornan ta establece un Identidad Cultural
Un Aruba:
-
Cu tin un identidad nacional cu balornan comun y metanan comun.
-
Cu ta wordo goberna door di lidernan di bon boluntad, integridad, y ser servicial.
-
Caminda negoshinan ta wordo conduci den maneranan honorabel y etico.
-
Kende su sociedad ta construi riba un fundeshi di balornan solido.
-
Caminda balornan ta wordo siña y duna como training, no solamente na cas, pero tambe na scolnan, negoshinan, centronan di rehabilitacion, ministerionan, institucionnan coreccional, etc.
-
Caminda tur individuo ta acepta y trata husto.
-
Caminda balornan ta contribui na un nacion cu ta prospero y liber.
-
Cu ta promove institucionnan cu ta inclusivo y cu ta promove paz y husticia.
-
Caminda hende muhe y muchanan muhe ta wordo podera pa exito.
Emanuell Smidt y Tabitha Smidt-Heemstadt
Coordinadornan HopeAruba - E Movemento
Area di Exito: BALORNAN
Emanuell Smith a nace dia 10 di Januari 1982 na St Maarten. E ta e prome di cinco yiu. Su mayornan a siñe pa ta un homber cariñoso, respetuoso y un cu ta traha duro.
Durante su hubentud, e tawata parti di diferente organisacionnan variando for di gruponan politico di hobennan, pa gruponan musical y organisacionnan di obranan di caridad. El a studia pa ta un Tecnico na Hulanda, sinembargo, su pasion ta den creacion di Media. E ta un empresario, musico, consehero, mentor, pastor y consehero di Media.
Tabitha Smith-Heemstadt a nace na San Nicolas, Aruba dia 26 di Juni, 1982. E ta yiu muhe
y e prome di tres yui di ministronan Frederick y Patricia Heemstadt (q.e.p.d.). Ambos tabata pastornan conoci cu a sirbi y duna nan tempo completo pa 40 aña den ministerio riba nos isla. Tabitha a lanta cu balornan hopi fuerte. Esaki ta loke a forma su caracter y a haciele e muhe fuerte y independiente cu e ta awe. Biniendo di un lineahe di un famia hopi musical, Tabitha tambe ta miho conoci pa su talentonan musical. Su experencia den musica ta core over di un periodo di mas cu 30 aña caminda el a guia gruponan musical, dirigi coronan y gruponan musical nacionalmente y internacionalmente.
Tabitha su studio vocacional a guia na un carera professional como maestra di scol na Hulanda. Su passion pa hobenan y nan bienestar tabata su puntonan mas fuerte den esaki. Desde e tempo ey e ta forma un parti activo y crusial den diferente fundacionan y organisacionan; funcionando como parti di e directiva pa coordinador y administrador.
Tabitha tambe a sirbi como pastor,maestro, director musical, coordinadora y consehera y a hasi tur esaki pa motibo di un di su balornan personal principal; sirbi bo comunidad.
Emanuell y Tabitha Smith ta conoci como un pareha cu inspira hopi otronan y hunto nan ta mayornan di nan yui homber, Jahvier.
Conoce mas di Emanuell Smith & Tabitha Smith-Heemstadt den "A look at Myself" Series aki.


text:
Departamento di Obra Publico ta informa pueblo di Aruba en general y specialmente nos automobilistanan cu ta haci uzo di e caminda di Seneblar, Brusca y Hato cu lo bay cera e caminda pa asina nos cuminsa cu trabounan preparativo pa despues nos asfalta.
Trabounan preparativo lo cuminsa dialuna 1 di maart 2021 te cu diabierna dia 12 di maart 2021. (si no haya contratiempo)E caminda cu lo wordo asfalta lo ta na altura di Seneblar #15, Brusca 25A te cu Hato 119E.
Ruta alternativa lo keda indica cu baricadanan y borchinan di aviso y e orario di ceramento lo ta di 8’or di mainta pa 4’or di atardi. En conexion cu e trabounan menciona Departamento di Obra Publico ta pidi pa tene cuenta cu e inconveniencianan cu lo por surgi pa cual nos ta pidi nos disculpa.Por fabor tene cuenta


text:
Riba 2 di novèmber 2020 Kòrsou i Hulanda a firma e areglo mutuo pa e ehekushon di e Pakete Nashonal Kòrsou. Ku e ratifikashon di e areglo aki a habri kaminda pa e realisashon di un skala amplio di reforma i invershon. Ta trata por ehèmpel di reforma ekonómiko pa realisá un ekonomia kombativo, dinámiko i fleksibel na Kòrsou.Tambe a inkorporá mehorashon pa e sistema di kuido i enseñansa den e Pakete Nashonal.
Pakete Nashonal
Hulanda a firma un areglo mutuo pa e ehekushon di e Pakete Nashonal tantu ku Aruba i Kòrsou komo ku Sint Maarten. P’esei awor ta posibel pa realisá un skala amplio di reforma i invershon. Esakinan mester kontribuí na e resistensia i fleksibilidat di ekonomia i komunidat. Un ekonomia i komunidat tambe ku tin mihó resistensia kontra ku oportunidatnan nobo pa siudadano i kompania.
Den e Pakete Nashonal a inkluí medidanan den e siguiente áreanan:
- Maneho finansiero
- Gastunan i efektividat den sektor públiko
- Impuesto
- Sektor finansiero
- Ekonomia
- Kuido
- Enseñansa
- Fortalesé estado di derecho.
Gobièrnu di Kòrsou a firma un areglo mutuo ku Hulanda. E areglo aki ta mara gobièrnu di Kòrsou na implementashon di e medidanan stipulá den e pakete di pais. Ta elaborá riba e palabrashonnan den e Agènda di Ehekushon. Ta aktualisá esaki periódikamente (riba e página di Dokumento ta haña e ultimo vershon).
Agènda di Ehekushon
E tema- i medidanan den e paketenan di pais ta wòrdu detayá periódikamente pa kada pais den e Agèndanan di Ehekushon. Den e Agènda di Ehekushon ta stipulá kua ta e stapnan ku ta bai tuma pa realisá e reformanan i invershonnan.
Den e Agènda di Ehekushon a pone prioridat i a nombra e akshonnan mas konkretamente posibel. Ta trata di akshon ku ta pas serka e situashon lokal. Tin un enfoke paso a paso i ku un partishon den fase kla. E Agènda di Ehekushon no ta sin kompromiso. Aruba, Kòrsou, Sint Maarten i Hulanda a komprometé nan mes pa pone e pasonan ku ta palabrá. E minister di Asuntunan General huntu ku TWO ta determiná e Agènda di Ehekushon.
E Agènda di Ehekushon ta un dokumento bibu. Kada paso ku pone den e tempu binidero, ta kontribuí na e pasonan ku ta sigui. P’esei ta revisá e agènda regularmente i asina e lo bira mas i mas konkreto (wak riba e página di Dokumento pa e lastu vershon).
Plan di ehekushon
E paisnan ta bai mas den detaye di e agèndanan di ehekushon den e plannan di ehekushon. Den un plan di ehekushon mester respetá e kuadro ku tin stipulá den e pakete di pais i den e agènda di ehekushon. Akiden ta elaborá mas riba e diferente proyektonan, programa- i medidanan den logronan, indikadónan krítiko di prestashon, presupuesto i un paragraf tokante riesgo. Tambe tin palabrashon tokante kon e kooperashon entre e paisnan lo ta den kuadro di implementashon di medida i kiko ta e sosten ku Hulanda ta suministrá.
Lesa e resúmennan di e plannan di akshon di Kòrsou.
Raportahe di ehekushon
TWO ta monitòr e progreso di ehekushon di e Agènda di ehekushon. E palabrashonnan tokante e resultadonan den un Agènda di ehekushon ta forma e base riba kua TWO ta huzga e progreso. Si resultá ku no por logra alkansá e palabrashonnan, por yega na un solushon pa esaki. Por ehèmpel ku èkstra refuerso for di Hulanda. E informashon ku ta monitòr ta bin den e Reportahe di ehekushon. Minister di asuntunan general di Kòrsou ta haña e oportunidat pa duna su punto di bista riba e reportahe promé ku e wòrdu suministrá. Lesa e último vershon riba e página di Dokumento.


text:
ORANJESTAD, Aruba
Riba invitacion di Minister di Desaroyo Teritorial, Infrastructura y Medio Ambiente Marisol Lopez – Tromp, a tuma luga un reunion cu Stichting Parkietenbos Aruba diamars 18 di februari. E tema di e reunion tabata: Maneho di desperdicio y preocupacionnan di e fundacion. A organisa e encuentro aki despues di cu recientemente a tuma nota di accion di SPA den medionan di comunicacion riba e situacion di dump. E encuentro a tuma luga conhuntamente cu Prome Minister Evelyn Wever – Croes, pa cual SPA a gradici pa e invitacion y e oportunidad pa expresa nan mes.
Na e ocasion e representantenan a mustra riba e accion di firma andando contra e molester como consecuencia di dump, cu te cu aworaki ta conta cu mas cu 2000 firma.
Ademas, e fundacion a presenta dos peticion specifico cual ta:
1. Pa cera e dump na Ser’i Teishi inmediatamente. Door di holor cu ta insoportabel pa habitantenan y a expresa preocupacion pa posibel gas toxico.
2. Pa tuma accion y prohibi e kimamento di taira y sushi procedente di cura di cas riba dump.
Pa locual ta e peticionnan aki, e fundacion a propone pa medidanan wordo tuma pa sanea dump mas liher cu ta posibel y pa introduci un maneho di desperdicio sostenibel.
Di parti di Gobierno di Aruba a splica ki pasonan cu ta tumando y a trata tambe con por yega na un solucion a corto y largo plaso. Finalmente a haci palabracion cu lo keda den contacto structural cu SPA tocante desaroyonan riba e tema.


text:
WILLEMSTAD- Awe djawesp dia 7 di òktober e kompania EZ Air a risibí sertifikashon pa uso di su avionnan nobo Saab340B for di man di minister di transporte, Charles Cooper.
E minister a entregá e sertifikashon den man di Sueyenne Dammernan, direktor supletente di e kompania. Segun Cooper a bisa, ku esaki EZ Air por tuma su avionnan nobo di servisio i amplia nan rutanan eksistente. “Awor ta bai tin mas kapasidat riba e ruta entra Kòrsou ku Barranquilla, pero pronto nan lo kuminsá bula entre Medillin i Kòrsou tambe.
Proseso
E sertifikashon pa operashon di e tipo di avion aki, ta bin despue di un proseso kaminda a studia tor dokumentashon pa e avionnan nobo, i ehekushon di diferente buelo di prueba.
EZ Air ta sirbiendo e rutanan pa islanan ABC, Colombia i Islariba ku un total di 6 avion.
Cooper a yama EZ Air pabien ku nan logro, pero tambe a ekspresá palabra di apresio pa Curaçao Civil Aviation Authorities (CCAA) ku a guia e proseso i tabata responsabel pa e sertifikashon.


text:
Alemania
Alemania (na alemán: Deutschland), ofisialmente Republika Federal di Alemania (na alemán: Bundesrepublik Deutschland, AFI: [ˈbʊndəsʁepuˌbliːk ˈdɔʏtʃlant]), ta un pais ku ta situa na Oropa Sentral. E ta limita na nort pa e Laman di Nort, Dinamarka i pa e Laman Baltiko, na ost pa e paisnan Polonia i Czechia, na sur pa Oustria I Suisa I na west pa Fransia, Luxembourg, Bélgika y Hulanda. E kapital di Alemania ta Berlin. Alemania ta un estado federal.
Etimologia[editá | editá fuente]
E termino "Alemania" ta derivá di franses Allemagne — tera di alemannan — referiendo na e pueblo germaniko di mesun nomber ku a biba na e aktual region di frontera entre e Fransia y Alemania y ku durante e siglo V a cruza e Riu Reno y a invadi e Galia Romano.
Divishon politiko[editá | editá fuente]
- Baden-Württemberg
- Freistaat Bayern
- Land Brandenburg
- Berlin
- Bremen
- Hamburg
- Hessen
- Land Mecklenburg-Vorpommern
- Niedersachsen
- Nordrhein-Westfalen
- Land Rheinland-Pfalz
- Land Saarland
- Schleswig-Holstein
- Sachsen-Anhalt
- Sachsen
- Freistaat Thüringen


text:
Oranjestad – 21 di november 2022- Tres ekipo di Aruba Bank a competi den e torneo di Aruba Beach Tennis Open 2022, representando Aruba Bank den categorianan avansa y intermedio.
Mientras cu e categoria avansa a wordo representa pa Ryan Koolman, Robert Koolman, Roderick Bisslik y Milko Baiz, e categoria intermedio a wordo bon representa pa nos colega Gianni di Vecchia cu partner Daniel Rasmijn.
Roderick Bisslik, Ryan Koolman, Barbara Franke y Dorilis Werleman a participa den e team cup pa Aruba Bank.
Aruba Bank a sobresali den nan bueltanan den e campeonato cu a conta cu no menos di 20 competencia riba 12 corte permanente. Nos ta pendiente pa e “Aruba Bank Beach Tennis teams” y nan “come back” na e Aruba Beach Tennis Open 2023.
Danki na tur participante cu a representa Aruba Bank y tambe e organisadornan cu otro evento exitoso y bon bishita.


text:
Analisis di partido MAN
Analisis di partido MAN
Awe mi ta ofresé un análisis ku mi a hasi di partido MAN. Motibu ku mi a hasié ta komo ku MAN a bira e partido ganadó ku a haña e enkargo pa forma gobièrnu i ta parse mi ku lo mester tin un persona na Kòrsou ku di un estilo kritiko i mas imparsial posibel ta duna un punto di bista of feedback riba e kurso ku e partido aki a kana sin pensa ni 2 biaha riba amistat, interes of kualke benefisio personal. Ademas mi ta konvensí ku si MAN frakasá e lo tin konsekuensia pa e konfiansa den polítika, gobernashon etcetera. Ta mi intenshon pa presentá un análisis di otro partidonan polítikonan manera PAR, PNP i Pueblo Soberano ku tambe ta forma parti di gobièrnu, anto eventualmente lo mi tira un bista bira MFK i KdNT. Enfin mi ta manda e artíkulo aki, pasobra di un manera of otro semper mi a interesá den bo que haceres.
Atentamente
Erwin Raphaela


text:
ORANJESTAD,Aruba
Ayera anochi en conexion cu un investigación andando team di Atraco a detene e homber Venezolano L.A.P.O. 27 aña plus dos ilegal ( Venezolano) cu tawata junto cune den su auto. Tambe a hasi entrada judicial na Colombiastraat caminda tambe a bin encontra dos ilegal ( Venezolano) cu a wordo deteni y otro entrada judicial na Wernetstraat. Mester bisa cu e persona deteni ta wordo sospecha di diferente atraco den e luna di december y ta considere sumamente peligroso y ta pesey a hasi uso di arrestarieteam.
No ta descarta mas detencion lo bay cay den e proximo dianan en conexion cu e mesun investigacion aki. Esaki ta un comunicado di Cuerpo policial: Den e comunicado KPA no a y of ta divulga ki caso di atraco nan ta tratando den comunidad. Pa Cuerpo Policial por resolve mas caso cooperacion di pueblo di Aruba ta hopi importante pesey nos ta pidi si bo tin cualkier informacion jama nos tiplijn: 11141.


text:
Klek riba e link pa download.
Ku regularidat Fundashon pa Konsumidó ta bishitá establesimentunan na Kòrsou pa hasi anotashon di preis. Na e okashon aki, Fundashon pa Konsumidó a hasi anotashon di preis di produktonan di fruta i berdura na supermerkado i minimarketnan.
E 21 establesimentunan ku Fundashon pa Konsumidó a anotá preis di fruta i berdura na dje ta: 2000, Arco Iris, Arti’s, Best Buy, Bon Bini, Boulevard Market Place, Centrum Mahaai, Centrum Piscadera, Colon, Esperamos, Exito, Mangusa Rio, Mangusa Hypermarket, Ruyterkade, Vreugdenhil, LZF, Fei Cui, Bonam, Queens, Luna Park i Sta. Maria.
E anotashon di preis a tuma lugá di 13 pa 23 di febrüari 2016.
Bon Bini i Centrum, tin mas fruta i berdura na mihó preis
For di e komparashon di preis ku Fundashon pa Konsumidó a hasi, Bon Bini, Centrum Mahaai i Piscadera a resultá e supermerkadonan ku tin mas fruta i berdura na mihó preis, ku 7 produkto. Na Bon Bini por haña tomati venezolano, broccoli, anasa (usa), apel (Golden Delicious), apelsina merikano, mango i papaya na mihó preis. Awakati, prei, wòrtel (jumbo), kiwi, pera, apel (Red Delicious), i dreifi pretu ta mas barata na Centrum Mahaai i Piscadera. Den e komparashon di preis aki Fundashon pa Konsumidó no a tene kuenta ku pais di orígen, marka ni kalidat di produkto.
Mangusa Hypermarket, mihó surtí den fruta i berdura!
Mangusa Hypermarket ta e supermerkado mihó surtí pa loke ta trata fruta i berdura. Na Mangusa Hypermarket tabatin 31 produkto for di e lista di 46 fruta i berdura ku Fundashon pa Konsumidó a hasi uso di dje pa anotá preis. E di dos supermerkado a resultá Mangusa Rio ku 30 produkto. Na di 3 lugá a sali Bon Bini, Centrum Mahaai i Piscadera, tur tres ku 28 produkto.
Fruta i berdura ta esensial pa bo salú! Pues Fundashon pa Konsumidó ke stimulá nos konsumidónan pa kumpra i kome fruta i berdura riba un base regular. Nos ke rekordá nos konsumidónan pa kumpra fruta i berdura ku atenshon, pa no resultá ora ku yega kas tin un kantidat di fruta i berdura putrí. Si ta kumpra fruta i berdura den un paki òf saku grandi, kontrolá esaki bon. Hopi biaha por tin un òf otro fruta dañá ku bo no ta mira mesora. Fundashon pa Konsumidó ta sugirí tur konsumidó pa kumpra e kantidat di fruta ku por kome denter di un siman. Preferibel no kumpra un kantidat di fruta ku no ta kaba mesora, pasobra fruta i berdura por daña hopi lihé. Riba nos wèpsait tin algun tep balioso pa tene kuenta kuné na momentu ku ta bai kumpra fruta i berdura.
Pa mas informashon tokante di komparashon di preis di produktonan di karni tuma kontakto ku Fundashon pa Konsumidó na telefòn 462-6666, via e-mail info@fundashonpakonsumido.org òf nos paginá di Facebook Fundashon pa Konsumidó.
Pa konsultá e tabèlnan klek aki riba e potret!


text:
Prome Minister Evelyn Wever-Croes MENSAHE DI PROME MINISTER NA TUR MAMA
Prome Minister Evelyn Wever-Croes
MENSAHE DI PROME MINISTER NA TUR MAMA
“Dia di mama ta un dia pa cada ciudadano di nos pais para keto riba e importancia di e ser femenino den nos bida. Un dia pa reflexiona y gradici nos mama pa tur loke e ta nifica den nos bida. Pa tur esnan cu ya no tin nan mama mas pa motibo cu el a fayece, mi ta desea cu riba e Dia di Mama aki, bunita recuerdonan pone alegria den boso curasonnan y un sonrisa riba boso cara. Esnan di nos cu tin nos mama cu nos , bras’e y bis’e cuanto nos ta stim’e.
Den nomber di Gobierno di Aruba, Prome Minister Evelyn Wever-Croes ta felicita tur mama riba Dia di Mama y cu Dios bendiciona tur mama riba nos pais.


text:
Prek sanger na kas?
Bo mes no por yega na un di nos unidatnan di prek òf bo no ta mobil pa un òf otro motibu? E orei bo por hasi uso di nos servisio di laboratorio móbil. Segun sita un di nos kolaboradónan ta bin kas serka bo pa prek bo.
Traha sita
Pa laboratorio móbil, bo mester traha un sita delantá. Esaki por via telefòn na 7361030. Òf manda un mail na info@labdemed.org, nos ta tuma kontakto ku bo.
Papelnan nesesario
Pa prekmentu na kas bo tin mester di e mésun papelnan ku ta nesesario na e lokalidatnan di prek:
- E formulario di solisitut di bo dòkter, riba kua tin indiká kua tèst mester hasi.
- Un dokumentu di identifikashon bálido
- Bo papelnan di seguro òf karnèt
Por hasi uso di laboratorio móbil di LabdeMed tambe si tin un otro nòmber di otro laboratorio indiká riba bo formulario di solisitut.
Resultadonan
Bo por wak e resultado di bo tèst online den nos portal di pashèntnan protehá, òf bo por pidi e resultado serka bo dòkter di kas. Bo por konta ku bo resultadonan di tèst ta konosí na tempu. Tambe den kaso di urgensha.


text:
Kòrsou bon representá den kampeonato mundial hubenil di dam na Turkia.
Kòrsou bon representá den kampeonato mundial hubenil di dam na Turkia.
Durante e periodo di 30 di òktober pa 7 di novèmber último Federashon Mundial di Dam (World Draught Federation – FMJD) a organisá un kampeonato mundial di dam hubenil na e siudat Antalya na Turkia. Un kantidat di 20 pais di diferente parti di mundu a partisipá na e kampeonato aki. E biaha aki, pa promá biaha Kòrsou ta partisipá na e kampeonato mundial hubenil aki, representá pa e hoben Patrick Oseana di Klup di Dam Hubenil RAIS.
Patrick Oseana ta un hoben di 10 aña di edat, ku a partisipá den e kategoria di B-10 (Hopes Boys Open) den kua tabatin 19 partisipante, prosedente di entre otro Republika Cheko, Estonia, lituania, Hungria, Latvia, Mongolia, Polonia, Ukraina i Hulanda.
Tabata un kompetensia hopi fuerte kaminda un biaha mas paisnan di e parti Oost di Oropa a demostrá nan supremasia den wega di dam. Den e kategoria ku Patrick a partisipá tabata tin 2 hoben delegado ku tabata tin e titulo di “CMF”, ku ta kampeonnan mundial den nan kategoria.
Klup di Dam Hubenil Rais i prinsipalmente su instruktor señor Raoul Alias ta sumamente satisfecho ku e resultado di Patrick su partisipashon na e kampeonato aki. Pa su promé partisipashon den un torneo mundial, Patrick a logra un puntuashon di 9 – 7 den su kategoria. Pues di 9 wega ku e a hunga, Patrick a finalisá ku 7 punto. Ganador di e kategoria aki ta e hoben Murun Knanat di Mongolia, ku score di 9 – 15. Pues di 9 wega ku Murun a hunga e a finalisá ku 15 punto.
Tabata un eksperiensha hopi grandi, kaminda Patrick por a eksperienshá wega di dam na un nivel hopi haltu, ku a duné e oportunidat pa amplia tantu su konosmentu riba téknika i strategianan nobo di wega di dam, pero tambe p’e siña kon atendé ku momentunan di stress i ku su sentimentunan.
Un gradesimentu ta bai na Klup di Dam Hubenil RAIS, pa e konfiansa ku nan a pone den Patrick pa partisipá den e torneo aki, meskos tambe na señor Payo Faneyte ku a duna un bunita kolabrorashon pa yuda kubri e ticket di Patrick di Kòrsou – Amsterdam i tambe un danki na señor Jacek Pawlicki, Presidente di Federashon Mundial di Dam (World Draught Federation – FMJD) ku e sosten di nan organisashon pa kubri ku e gastu di biahe di Hulanda pa Turkia di Patrick.


text:
Nos a caba aña 2018 cu e columna “Sexy couple new year’s resolutions” enfocando ariba mehoracion di intimidad y satisfaccion sexual di pareha.
Valentine’s day tambe ta un bon ocasion pa enfoca, no solamente ariba e parti externo, e rosanan, sexy lingerie y chuculati cu tradicionalmente ta forma parti di e dia, pero tambe pa reflexiona ariba e parti interno di nos relacion y comparti cu otro, algun puntonan di mehoracion.
Pa cu esaki, mi a sinta pensa ariba algun pregunta importante cu mi sa laga parehanan haci otro como ehercisio durante coaching, y cu kisas lo por yuda den tanto e relacionnan di termino largo, como esunnan cu a caba di cuminsa.
Sumamente importante, den ambos caso, ta comunicacion. Ta un lastima, pero esaki ta e problema mas comun den relacion y cu ta conduci na otro problemanan hopi mas serio. Pa mehora esaki mi kier a regalabo un lista di 25 pregunta, pa habri e comunicacion durante un dinner romantico.
- Si bo tin mal beis, kico bo lo prefera, pa mi laga’bo keto of pa mi purba drecha bo beis?
- Kico tawata bo prome impresion ora bo a mira’mi?
- Ki sacrificionan bo ta sinti cu bo ta haciendo pa nos relacion?
- Cua fantasia sexual bo lo kier purba cu’mi?
- Bo lo sintibo insigur si mi mester bay un reunion cu un persona di e sexo opuesto?
- Kico ta e miho momento cu bo a experiencia den nos relacion?
- Tawata tin un momento cu bo a pensa di kibra cumi/divorcia’mi?
- Con importante sex ta pa’bo?
- Den bo opinion, kico ta e cos mas importante pa un relacion exitoso?
- Kico abo ta considera “cheating”/infidelidad?
- Menciona algo cu ainda mi no sa di’bo?
- Kico abo mester pa sinti’bo stima?
- Bo ta sinti e necesidad pa sa mas di mi relacionnan di pasado?
- Kico mi sa haci cu ta pone’bo sinti incomodo?
- Menciona algo cu bo lo desea pa mi cambia?
- Bo ta haya cu mi ta demostra’bo suficiente aprecio?
- Den kico mi por mehora mi manera di comunica cu’bo?
- Con bo lo desea di pasa un dia special cu’mi?
- Cua palabra mi a yega di bisa’bo cu a haci’bo dolor of pone’bo rabia?
- Kico den bo concepto ta un momento romantico?
- Bo ta contento cu e nivel di intimidad cu nos tin?
- Ora bo ta sinti’bo ‘down’, ki palabra(nan) lo por yuda?
- Con importante duna/ricibi regalo ta pa’bo?
- Con comodo bo ta sinti’bo si mi mester keda amigo/a cu mi ex?
- Con importante matrimonio ta pa’bo?
Desiree Swaen ta un Coach profesional certifica, specialisa den relacion, perdida y spiritualidad. Combinando su pasion, educacion, training y experiencianan personal, Desiree a funda DS Relationship Coaching / DS Love Coach cu un solo meta: yuda hende descubri amor den nan mes y den otro. Sigui Desiree via su pagina di Facebook.


text:
Anonimo het
Deseá bai ku e, un Pa un no a laga Ta un misterio
Bo mester skirbi e persona I a haña un kontesta, Pa keda para di incógnito
Desde e korespondensia tabata konosí Solamente used dos buki.
Nos anonimo het resultá tur Esaki, i bo por desaster Di interkambio seif mensahe. Coleccion e nòmber di hat, E nomber ku ta mira E besindario opcion i hasi Lis di e boton Krea. A habri un bentana di Het ku e proposishon ta Manda un loke di invitashon. Den e buraku, e mester A manda e loke e Het di loke nan ta papia. Pa e, e hala na Kla riba internet por ehèmpel, Ku komentario, òf por koredó Electronico di e direkshon na No ta habri. e notifikashon di system.
Nan a ayudar a siña Di nobo e mensahe di E het korektamente riba e Antilla di bloqueo di telefon.
Si un hende a skonde Un combersacion di tono di Telefon, e ta mihó no Corre su.
No mester di instalashon no Ta registrá un splicacion
Compra di mensahe nobo di Forma manuel, e habri e sitio. Di kas di bisiña ku Ta biba di bisiña. Bo kier papia, ma e Miedu òf duda den hasi korektamente. Na anonimo het, bo por Skirbi di e ta nan Ta saca. Òf ku e kompra malu, I si no wanta, ta Mará na e lei. Bo ta un studiante di E skol. Òf di bo yunan pa Ei estudio. Bo mester bisa den un Maestro ta algu importante, ma Pa e skol no ta Siña tin un di e lèter. Por ehèmpel, ta e studiante Nicolaas ta risibí e belasting Di e klas. E mayornan di e tirano No ta sufisiente i mei kastigá. Yefrou di skol ku nan Den e para banda i Por por sa ken a Skirbi e labia. Kla pa un anonimo di E het, informá e dirigèntnan Di skol un skol no Posibel konsekuensia. Bo a pèrdè òf lubidá Di telefon den kas. Bo tin e internet i E number di telefon bo Restitushon comunica.
Den kualke ubicacion di su Tablet-pc smartphone di forma Anónimo a komunika i manda E loke e invitashon.
Chatea liber sin nòmbernan di Salario i contrast. Mi ta bo ta pone Den kontakto ku e hende Na telefon. Den Bo deportivo no ta Disponé di trata i Bo No por uza, òf Deelname. Animo het so ta sufisiente internet. -invitashon di het e Por manda direktamente for di E sitio. E bisindario habri e loke Ta di telefon i papia Tur loke nan kier. Di forma anónimo. Ademas di e korespondensia ku E enemigu no ta bai Pa sa ku e a skirbi. lugá ib di números di Telefon i di bo propiedat.Buska na telefon, e números Ta e lugánan di biba, E direkshon, e kategoria òf detayá.Freeman ken yama, lanta e Tubo i ta kontesta direktamente.Haña e kantidat na un Reda sosial, e publica, e Ta bisa, telefóniko, kódigo di Tera i stat.Den e móvil por manda Of anonimo het.


text:
KRALENDIJK- Diana Gevers a kuminsá un petishon ònline pa hasi un apelashon riba gobièrno di stòp desaroyo di Bachelors Beach, òf Playa Forn’i Kalki manera sa yama e playa konserní den bok’i pueblo.
“Nos ta atmirá e diseño di un arkitekto lokal”, asina e petishon ta bisa. Alabes ta ekspresá preokupashon ku e desaroyo lo nifiká un kambio mucho drástiko, ku lo no kumbiní habitante di e isla. “Hasiendo e kambionan ku gobièrnu ke trese, lo eliminá kasi dos terser parti di e lugánan di stashoná outo, asina e petishon ta nota.
E petishon ta nota tambe ku, mientras tin kos ku por hasi pa hasi e bich lokal mas atraktivo, esaki mester pas den su ambiente natural, manera ponementu di mata i kreashon di mas sombra na e sitio.
Por mira i/o firma e petishon aki.


text:
Awe mainta durante un conferencia di prensa, directora di SKOA, sra. Anuesca Baly ta bin dilanti pa asina reacciona riba ‘acusacion grave’ cu minister Armando ‘Rudy’ Lampe a haci contra SKOA.
Riba di 16 di april partido RED a tene nan reuda di prensa, caminda nan a acusa cu SKOA tin actonan ilegal pa maneho di personal, y cu di parti SKOA ta instiga maestronan contra e mandatario.
Sra. Baly ta bisa cu SKOA ta un fundacion catolico cu ta respeta maneho solido pa tur alumno. Nan ta crea un ambiente profesional na cas pa crece den balor cristian.
Nan vision di enseñanza pa tur alumno pa bira integro, responsabel y digno. Nan ta bisa cu acusacion di e mandatario ta pone cu nan vision ta bou presion y ta rechasa tur acusacion sin base di e mandatario.
“Nos lo atende cu acusacion mas grave segun SKOA, esaki ta e cu SKOA a actua di forma ilegal na momento cu a tuma personal na trabou. Nos kier bisa cu nos ta carga personal cu responsabilidad di fundacion, hunto cu directie onderwijs y inspectie pa asina pasa tur documento y inspectie ta aproba pa decision final.”
Di parti di Baly, e ta bisa cu nan ta garantisa transparencia pa ora di tuma personal na trabou y cu reglanan fiho, pa e motibo aki e ta bisa cu acusacion riba su mes no tin base.
E ta bisa cu ora cu tin prueba di actonan ilegal, SKOA lo coopera pa cualkier investigacion. Tambe a bisa cu cada maestro tabata solidario cu trahado di limpiesa cu tin un trabou importante y mas ainda den tempo di covid-19.
Nan ta zorg pa tene ambiente limpi, sano y sigur pa tur alumno y docente pa nan por studia y eherce nan trabou cu ta importante. E ta bisa cu e ta compronde den periodo di campaña, politico kier priminti solucion pa problema den comunidad.
“Pero pa lansa acusacion y atacha integridad den un institucion cu ta traha duro pa e formacion di nos muchanan y pa saca probecho politico ta considera un acto malvado y mala fe”, e ta expresa.
Abogado di SKOA a manda un carta pa minister di enseñanza pa asina rectifica den tres dia acusacion serio, sin base na ambos rueda di prensa (13 y 16 di april). Si no haci esaki lo tuma pa ley pa asina por haya e rectificacion.


text:
Turistanan cu tristesa ta bandonando Aruba debi cu tanto e isla como e.o. Merca a cuminsa cera nan fronteranan.
Na aeropuerto di Aruba a topa cu basta turista cu ta preparando pa bandonando e isla. Esaki nan no ta hacie cu mucho gana, pasobra nan a pasa dianan hopi dushi riba e isla. “Danki pa laga nos pasa dianan hopi dushi riba e isla,” un di nan a expresa.
E hendenan di Aruba, nan a bisa, ta hopi agradabel pa atende cu e bishitantenan, dispuesto pa contesta tur pregunta of busca informacionnan. “We will be back,” un famia a grita den coro na nan despedida.
E grupo tabatin seis dia na Aruba y a expresa cu e miho cos pa haci ta pa cera frontera, manera Gobierno di e isla a haci. “E ta duro pa e economia, pero ta algo cu mester haci,” e turista di Philadelphia a expresa.
Pa loke ta e medidanan tuma riba e isla, un di e damanan a expresa cu nan ta spera cu ta haciendo algo aki pa preveni. E ta hopi duro riba e economia, mirando cu a cera e fronteranan. Tur hende mester traha y hasta vakantie mester a kibra. Ta desea tur hende tur cos bon, segun Rose Bard for di Pennsylvania.
Un otro famia di Boston a haya nan mes obliga di coy un vuelo pa bay bek Merca, mirando cu lo cancela tur vuelo pa Merca. Algo cu sigur ta preocupa e famia aki. Apesar di tur cos, nan a sa di disfruta di nan vakantie. Nan ta turistanan cu tin timeshare na Aruba y cu tur aña ta bin pa pasa nan vakantie. Caminda nan tabata keda, segun Karen, mester di mas informacion pa e turistanan.
Ta reaccion cu varios di nos bishitantenan a haci den e situacion fastioso cu tin rond di e brote di coronavirus y cu ta lamenta cu nan mester a corta nan vakantie. Algun di nan a bandona Aruba net na ora y ta opina tambe cu nan ta haciendo e cos corecto pa cera e frontera pa asina preveni e propagacion.


text:
Basketbòl ta kontinua
Basketbòl lokal ta drentando su fase final. E temporada regular ta tras di lomba i awor nos ta bai drenta e fase di “play-offs” den e categoria maximo “seniors” nos ta bai tin un “Round Robin” kaminda ku Montana Spartans, Willemstad Warriors , Curacao Vikings i Curacao Trotters lo bai bringa pa e delaster 2 “spot” nan.
Jongbloed Nets i Janwe Spartacus ta e 2 ekiponan ku ja kaba a sigura nan luga i ta sinta warda riba e otro 2 ekipo nan .
Round Robin lo ta kayente sigur mirando ku 3 ekipo a kaba ku mesun record i den e di 2 ronde aki lo ke sali ku e viktoria pa por pasa pa final. Nos lo ta bai tin 4 siman di play-offs i pa mitar di April Kòrsou lo konose su kampion di temporada 2017/2018.
Nos por menshona Algun Kandidato Pa MVP den divishon Senior :
Rajiv Gonet ..(nets) A skorun total di 105 punto den 6 wega, 4 3Pt i tbt efectivo na linja di “Freethrow” hinkando 9. Rajiv sigur a karga e ekipo trahando hopi play i duna hopi Asist pa su kompatriota nan por a skor..
Victor Leander .. (spartacus) a sali di 3 den Top scorer ku 87 Punto den 6 wega, 7 3Pt, i 11 freethrow hinka. Su defensa tambe a kontribui enorme mente, a kwe hopi rebound i tambe a block diferente atake.
Enrico Corsen .. (vikings) a sali di 2 den top scorer ku 104 Punto den 6 wega, A sali esun ku Mas 3 Pt a score ku 15, i tambe esun ku mas Freethrow hinka ku 23, enrico tabata hopi agresivo atakando renchi hanja hopi foul, i a score ku hopi efectividat lokaul a pone ku Vkings e anjaki a logra avansa pa play-offs.
Sharif Sprockel .. (warriors) tambe tatin un temporada solido i konsistente i a sobre sali den e ekipo di Warriors , ela sali di kwater luga den scoring ku 77 punto, i di 2 den freethrow hinkando 21 , a kwe hopi offensive rebounds ku a juda pa warriors a kwe un late run i drenta play-offs.
Potret: Game Day Curacao


text:
ELEKSHON 2016 : Movementu Kiratay i Patriótiko Kòrsou no ta bai elekshon mas.
Rignald Lak, lider di Movementu Patriótiko Kòrsou (fundá 2 yüli 2005) i Hugh Lopes lider di Movementu Kiratay (fundá 2014) lo no partisipá na próksimo elekshon benidero. Nan a tuma e desishon despues di a reflehá entre otro riba palabranan di Mgr. Luis Secco : “Gobernantenan no por keda trese divishon den nos pueblo “.
Movementu Kiratay Patriótiko Kòrsou a uni riba dos aspekto fundamental na interes di pueblo di Kòrsou ; na promé lugá amor, stima bo próhimo meskos ku bo ta stima bo mes i na di dos lugá un plan mayó nashonal pa desaroyo di Kórsou integral i struktural di tur e 9 ministerionan ankrá den lei pa mas aña. Na opinion di Rignald Lak i Hugh Lopes di Movementu Kiratay Patriótiko Kòrsou, pais por keda bon goberná na interes di pueblo, solamente si lider di partidonan den gobernashon apliká di bèrdat i hustu e dos aspektonan aki. Si di bèrdat bo stima bo próhimo bo ta dun’é un man yud’é den su sobrebibensha aki na tera .
Plan mayó nashonal pa desaroyo di Kòrsou su 9 ministerionan intergral i struktural, ankrá den lei pa mas aña, ta e alternativa pa solushoná pueblo di Kòrsou su problemannan ku polítikonan pa hopi aña kaba ku ta primití i no ta kumpli. Ademas Movementu Kiratay Patriótiko Korsou, ta konsiderá ku e faktor di tiki tempu a hunga un ról hopi grandi den nan kampaña di informashon na pueblo versus e kantidat di informashonnan di diferente partidonan polítiko ku ta invadiendo mente di e suidadano. E movementunan a opta pa “no” partisipá na elekshonnan benidero, paso nan ta kere firmemente den union pa huntu konstruí un mihó nashon pa nos poblashon. Te asina leu e komunikado firmá pa ambos lider.


text:
BONEIRU.
Awe mainta trempan algu despues di 6 am a surgi un tiroteo den centrumgebied pega ku e kiosko ku ta bende kuminda.
Un homber di inisial C.K. a risbi skarmai di bala na altura di su garganta y su brasa.
E tabata tin hopi suerte ku e bala nan no a alkanse sino simplemente a skreche.
Na momentu ku ela tende zonido di tiru ela kuminsa kore y e bala nan a pasa skrecha na altura di su garganta y brasa.
Ela skapa net net y no mester a bai hospital.
Te ku awor aki no sa ken ta e pistolero esta esun ku lo a kuminsa tira den e area di centrumgebied.
Investigashon ta andando y polis ta enbuska di testigunan ku por a mira algu.
FUENTE:AIMED AYUBI.
NOTISIA KU BO POR KONFIA.
BON PASKU Y KUIDA KURPA.


text:
KRALENDIJK- Departamento di Salubridat Públiko ta hasi yamada pa no mishi ku Giant African Land Snail
Den bario di Republiek e siman akí nan a topa ku e Giant African Land Snail (Lissachatina fulica). Departamento di Salubridat Públiko ta konfirmá esaki. Ta di promé biaha ku ofisialmente nan ta konfirmá presensia di e kokolishi akí na Boneiru.
Originalmente e kokolishi ta prosedente di Wèst Afrika, pero pa hopi aña kaba e ta aparesé den region karibense tambe, manera na nos isla besiña Kòrsou. E kokolishinan akí por a drenta Boneiru na diferente manera, por ehèmpel ku un kargashon di mata òf tera pa mata.
Parásito
E espesie di kokolishi akí tin ora por tin un parásito huntu kuné ku por hasi hende malu. Pa e motibu akí Salubridat Públiko ta konsehá pa no mishi ku e kokolishi akí òf his’é ku man sin hantskun.


text:
Pronóstiko di tempu pa Kòrsou i bisindario bálido te djasabra mainta 06:00 o.l., 26 di novèmber 2022.
Pronóstiko
Pronóstiko di tempu pa Kòrsou i bisindario bálido te djasabra mainta 06:00 o.l., 26 di novèmber 2022.
Kompilá: djabièrnè 25 di novèmber 2022, 05:00 o.l. (09:00 UTC).
Tempu: Por lo general parsialmente nublá ku de bes en kuando algun áwaseru lokal.
Temperatura máksimo lo alkansá 30ºC i temperatura mínimo 25ºC.
Solo ta sali 06:38 i ta baha 18:08 o.l.
Bientu: Prinsipalmente ost i moderá; forsa 3 te 4 (12 te 30 km/ora, 7 te 16 nudo). De bes en kuando den dia òf áwaseru basta fuerte den ráfaga; forsa 5 (31 te 39 km/ora, 17 te 21 nudo).
Situashon general: Un disturbio situá den Laman Karibe ta mantené kondishon atmosfériko faborabel pa de bes en kuando mas nubia pasa riba nos region. Algun di e nubianan aki por generá momentunan di áwaseru riba sierto partinan di nos isla, prinsipalmente durante oranan di mainta.
Kondishon di laman: Moderá ku altura di olanan entre 1 te 2 meter (3 i 6 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djadumingu mainta: Parsialmente nublá ku chèns pa algun áwaseru.
Meteorólogo: Vrutaal.


text: Diabierna atardi central di polis a emiti un anuncio general cu ta buscando un Suzuki Ciaz color bruin numera V1348 cual mas tempran lo tabata envolvi den un accidente y a sigui core bay lagando daño atras. Ni un rato despues di e informe ey a señala e vehiculo aki na e rotonde Mahuma direccion pabao. Patruyanan den cercania a logra topa e vehiculo y a bay su tras y a cuminza persiguie dunando e instruccion pa para cual ordo e no a cumpli mesora pero si despues a para na Primavera. Eynan nan a para atende cun’e y a detene ademas a confisca e vehiculo pa mas investigacion.


text:
Detenshon relashoná ku un kaso di menasa relashonal.
KOMUNIKADO DI PRENSA
253/2019
26 yüni 2019
Detenshon relashoná ku un kaso di menasa relashonal.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Relashoná ku un kaso di menasa ku arma di kandela kontrá di su famia ku a tuma lugá den
área di un establesimentu na Brievengat, e investigashon den e kaso aki a kontinuá.
Djamars 25 di yüni 2019, alrededor di 22.34or di anochi, polis a detené e hòmber
sospechoso J.A.P., nasé na Kòrsou di 48 aña di edat, na su kas den área di Sapate, pa
menasa i violashon di arma di kandela.
Despues a tene un entrada hudisial na kas di e sospechoso.
A presentá e sospechoso dilanti di un Fiskal Ouksiliar, ku a ordená su enkarselamentu
pendiente di mas investigashon.


text:
ORANJESTAD, Aruba – 15 di januari 2015: Desde final di aña pasa, Gobierno a anuncia cu a tuma un decision riba e destaho publico cu a tene pa seguro pa studiantenan na Hulanda. Un compania Hulandes a gana e destaho y desde 1 di januari 2015 ta encarga cu seguro pa nos hobennan studiando. E proceso a bay transparente y publico. Aunke cu a splica tur cos den Parlamento y den prensa, toch e fraccion di MEP a opta pa cuminsa un campaña di difamacion contra Minister di Enseñansa, Michelle Hooyboer-Winklaar.
E motibo principal pa organisa un destaho publico relaciona cu seguro pa studiantenan ta pa por a sondea un miho pakete cu miho tarifa y beneficio pa aseguradonan.
E mandatario a opta awe pa laga su abogado atende cu e corant y radio cu a tild’e di corupcion, mientras cu el a aclaria preguntanan di Parlamentario mr. Evelyn Wever haci via di media riba e compania di seguro Insure – to Study BV, cu ta resorta bao di e holding company Holding Jonker Schotte Adviesgroep BV estableci na Hulanda desde 1951. Bao di e Holding tin como compania Jonker Assurantien estableci desde 1985 y ta uza e handelsnaam Insure to Study BV desde varios ana caba.
Jonker Scheffer ta volmacht y a dicidi pa saca Insure to StudyBV y haci esaki un entidad na November 2014 pa e por carga e portofolio di tur studiantenan internacional, specialmente teniendo na cuenta e aumento grandi y substancial di studiantenan di Japon y Korea. Y Insure to Study BV ta representa Europese Verzekeringen cu ta un compania nacional di Gobierno Hulandes mes.
“Mi a tuma nota di e declaracionnan haci dor di Evelyn Wever Croes den un solo corant y tambe via un solo media, na unda e ta haci algun preguntanan descabeya y ta sigui fomenta odio den su sed di venganza. En bes di haci pregunta di caliber cu contenido y cu ta basa su mes riba berdad, e Parlamentario ta tuma honor na su mes di sconde tras di mentiranan fomenta dor di su propio medio”, Minister Michelle Hooyboer–Winklaar a duna di conoce.
“Evelyn Wever–Croes a trece argumentonan sin base y sigur sin tin e studiante na prome luga pero SI ta defende segun loke por comprende, un grupo cu a tuma un posicion “previlegia” pa 20 aña largo cu nunca a bay un destaho publico pa yega di ta e broker di seguro pa nos studiantenan”. Un biaha mas demostrando e vinculo y circulo di su persona y amigonan di partido MEP.
Ta pa e motibo aki despues di 20 aña a dicidi di caba cu e monopolio y habri e oportunidad via un destaho publico pa tur compania di seguro por participa. Y ta aki e dolor! A dicidi pa scoge pa mehoransa den e pakete di seguro y sigur yega na un polisa ahusta na beneficionan di e studiante y no beneficio propio na un bon tarifa.
“Ta bon pa pone di un manera concreto cu ningun hende di mi famia ta pertenece na e compania aki y ta haya ningun beneficio di e compania aki. Mi mayornan a lantami cu masha humildad y no tin espacio pa in-transparencia, mentira y nunca lo mi resorta na fabricacionnan cu finnan politico.”
Mas leu e mandatario a sigui splica cu Aruba Huis a atende cu tur studiante, a informa nan di e cambio y a haya masha bon reaccion di e pakete atractivo cu nan ta dispone di dje awor, cu un sin fin di adelanto y pagando hopi menos. Na fin di dia ta e ta spaar 1 miyon florin pa aña dor di cambia di broker.
“Pa mi no ta un sorpresa e atake vil y baho di Parlamentario Evelyn Wever–Croes, mi no ta spera nada otro for di su maneho y su sistema di hiba politica cu no ta cuadra cu mi pensamentonan. Kizas e no por imagina e funcion cu mi ta den ya cu nunca el a fungi den e cargo aki. Lo mi tuma pasonan legal contra e media di su escogencia y lo hiba tur cu tilda mi di corupcion na Corte!”, segun Minister Michelle Hooyboer.
Na final el a bisa di ta lamenta cu e lider di MEP Evelyn Wever-Croes ta haci uzo di e plataforma aki y no a siña ainda cu e berdad ta persigui tur mentira. “Y ami ta sigui e paso di Good Governance y nada otro”, segun Minister Hooyboer. “Corupcion ta valido pa otro hendenan cu kisas ta den e kring di Evelyn Wever Croes mes y mi ta reta su persona pa ban Corte y trece su pruebanan. Ya cu na momento cu bo kier tilda bo mester bin cu hechonan”.


text:
ORANJESTAD: Diahuebs ultimo a celebra fiesta di La Virgendi Alto Vista, tur aña ta conmemora e fecha aki dia 7 di october, na unda tur Parokia rond Aruba ta bini hunto cu tur fielnan y ta reuni na Kapel di Alto Vista pa e bunitacelebracion y alabes rindi homenahe na nos Mama Maria di Alto Vista.
Un celebracion cu pa durante añanan a keda encarga y dirigipa sr Atan Lee dfm.
E aña aki Parokia di Noord y Brazil a keda encarga cu e partiorganisatorio, na unda cu for di oranan di tempran fielnan a yega na Kapel di Alto Vista pa asisti e bunita Santo Sacrificiodi Misa cu a wordo presidi pa Vicario Episcopal Pastor Andres Macovic di Parokia di Savaneta cu a dirigi un bunitapredikashi na tur presente, acompaña pa tur Pastornan di diferente Parokia rond di Aruba, e misa a wordo bunita cantapa coro di Parokia di Brazil.
Minister di Enseñansa y Deporte sr. Endy Croes y esposa sra.Dilailah Croes a asisti na e bunita celebracion solemne akiunda cu sigur ta un luga cu ta inspira hopi paz.
Na final Parokia di Noord a otorga Pastor Andres Macovic un bunita tilma cu nos Mama Maria di Alto Vista graba riba djie.
Palabranan di felicitacion sigur pa un y tur cu a traha pa lograe bunita celebracion aki un biaha mas di nos Mama Maria di Alto Vista, pidiendo bendicion semper pa nos dushi Aruba.


text:
Hopi biaha nos ta scucha e frase: ‘pa bo perde peso bo mester come poco caloria! Move mas y come menos’. Esey ta berdad, pero e no ta duna bo mucho informacion pa con abo por aplica esaki den bo bida diario. Den e articulo aki nos ta duna 3 TIP pa yuda reduci e calorianan si esey ta bo meta.
BEBIDA CU CALORIA
E calorianan di bebida por ta cualkier cos manera: coca cola, lechi, awa di coco of alcohol. E manera mas facil pa reduci e cantidad di caloria cu bo ta come ta pa ‘tackle’ esaki. Por ehempel, si bo ta bebe dos coca cola pa dia, esey lo ta alrededor di 300 caloria, si bo cambi’e pa un coke zero of diet coke, bo ta spaar 300 caloria! Y e parti mas great ta, cu bo no ta restringi bo mes, paso toch bo ta disfrutando di bo soft drink faborito. Bo por baha peso sin ta comiendo menos of bebiendo menos, bo a simplemente swap e bebida pa un opcion di caloria mas abou. Si bo ta un persona cu gusta bebe lechi full fat, por cambia esaki pa skim milk of pa lechi di almendra cu ta menos caloria.
AZETA
Un cuchara grandi di azeta di olijfi ta aproximadamente 120 caloria. Ban bisa, bo ta uza un cuchara grandi di azeta ora bo cushina webo, steak, galiña y vegetal, esaki ta facilmente aumenta e calorianan den bo cuminda. Tin 3 opcion pa modera esaki, bo por reduci e porcion di e azeta, enbes di un cuchara grandi bo ta uza mitar cuchara pa cushina, cu lo ta 60 caloria enbes di 120. Dus awo enbes di tin 300+ caloria di azeta den bo dia, e ta 150. Di dos opcion ta cu bo por uza e ‘low calorie sprays’ cu ta menos azeta total compara cu un cuchara grandi. E di tres opcion ta cu bo por busca manera pa no uza azeta pa cushina, por ehempel bo por cushina bo cuminda den pressure cooker, oven, airfryer of riba grill y bo no mester azeta pa cushina.
PROTEINA
Proteina ta e nutriente cu lo yena bo mas lihe y laga bo sinti satisfecho pa un tempo mas largo. Lo ta ideal pa incorpora proteina den mayoria di bo cumindanan, y si bo por den bo snacks tambe. Ora bo agrega e nutriente aki den bo platonan, e lo yuda bo keda yen y bo lo tin menos hamber, y si bo tin menos hamber bo ta come menos caloria. Tambe door cu bo ta yen, e lo por disminui e gana di come sucu, paso tin biaha nos tin hamber, pero nos ta opta bay pa un snack cu ta ongezond of cu tin poco nutriente, cu lo yuda nos keda yen.


text:
Coronavirus sigur a paralisa tur evento y actividad rond di Aruba y 24ora.com ta mustra pueblo di Aruba kico ta e efecto cu coronavirus ta treciendo pa nos.
Hopi actividad rond di e celebracion di Himno y Bandera a cancela pa e motibo aki, despues cu gobierno a decreta cu tur aglomeracion lo ta cancela entrante e momento ey, esta den kibra di fin di siman, te cu dia 31 di maart y cu despues lo evalua si esaki lo continua of por reanuda e actividadnan.
Pa e bishitantenan di Corsou y Boneiro, cu a bin Aruba specialmente pa e “ride”nan di custumber, el a cay specialmente duro, pasobra nan lo a haci nan di 23 ride di Camacuri na Aruba en conexion cu Aruba su Dia Nacional, pero awo nan a opta pa bay bek, manera nan a bin, cu tur nan 200 y pico brommer, mirando cu no tin nada mas di haci aki na Aruba.
Den e cura patras di Fast Delivery, a pone tur e brommernan pa wordo hinca den container, pa asina nan bay bek na nan pais di origen. Sigur hopi inversion a wordo haci. Pero nan no tabata tin motibo mas pa keda Aruba y a opta pa bandona nos isla mas lihe cu ta posibel, prome cu para cualkier trafico aereo entre e islanan aki. Ya caba tin varios anuncio haci cu lo paralisa vuelonan, etc. cu no lo por sali for di aeropuerto.
E grupo di coredonan di Aruba a compaña esnan di Corsou na Fast Delivery pa duna nan yudansa, un sosten, p’asina tur cos wordo poni bek den container y pa asina nan por sali pa Corsou. Ta situacionnan cu a presenta inespera cu a pone cu henter e situacion di celebracion a cambia na Aruba.
No por bay contra di boluntad di Dios. A para tur actividad y lo ta mas comprendibel pa tur para tur cos. Aworaki sinembargo tur hende mester tin cabes friu. No tin awa pa laba, pero e ta un perdida si, pero asina mester sigui.
Apesar di henter e situacion di e cancelacion, toch a bin algo positivo. Coredonan di Corsou a entrega ridernan di Camacuri un plakkaat como recuerdo toch di e di 23 edicion di e ride. Cosnan di naturalesa no ta den man di tur hende. A acepta con el a bay y cu e speransa cu e lo ta mas miho cu aworaki. E coredonan di Corsou ta gradici tur hende cu a pone cabes hunto y sigui dal bay manera semper a haci.
Awo, no ta keda nada otro di prepara tur cos pa otro aña pa e di 24 ride.


text:
Nos invitadonan den e prome parti di e programa aki ta Cristian van Woerden & Laura Tesselaar. Cristian ta konosi pa e projekto ku ta wordu jamá ”de reizende piano”. E tabata bai den tur bario ku e piano aki i toka tambe interkambia muzik i kanto ku hendenan lokal. Nos a kombersa kune riba su projekto. Tambe nos a kombersa ku Laura Tesselaar ku tambe tin un projekto similar kanando. Den e di dos parti di e programa nos invitado ta Reinier Asmoredjo. Nos a kombersa kune tokante su bida.
Produkshon: Fundashon Históriko Kultural Boneriano
Durashon: 57 minüt
Fuhikubo ta presentá: Cristian van Woerden, Laura Tesselaar & Reinier Asmoredjo
Nos invitadonan den e prome parti di e programa aki ta Cristian van Woerden & Laura Tesselaar. Cristian ta konosi pa e projekto ku ta wordu jamá ”de reizende piano”. E tabata bai den tur bario ku e piano aki i toka tambe interkambia muzik i kanto ku hendenan lokal. Nos a kombersa kune riba su projekto. Tambe nos a kombersa ku Laura Tesselaar ku tambe tin un projekto similar kanando. Den e di dos parti di e programa nos invitado ta Reinier Asmoredjo. Nos a kombersa kune tokante su bida.


text:
Derecho
Triple A Attorneys is a law firm that provides proper and consistent legal guidance pertaining to civil and criminal matters. Mentioned below are a few examples of such legal procedures.
Triple A Attorneys
Konosementy, eksperiensia, dedikashon i integridat ta e kuater puntonan di lansa di Triple A Attorneys. Esaki ta konta riba e arena huridiko, pero tambe pafó di esaki, ya ku nos abogadonan di Triple A Attorneys ku sumo plaser ta pensa huntu ku b opa yega na solushonnan praktiko i benefisioso p’abo. Bo por spera di nos Abogadonan Triple A, ku nos lo bringa pa e miho resultado p’abo.
Tur nos abogadonan di Triple A Attorneys ta miembro di Balie di Korsou i Orden di Abogadonan i komo tal, nan ta kualifiká pa praktiká lei den territorio di Karibe Hulandes: Aruba, Boneiru, Korsou, Saba, Sint Eustatius i St. Maarten (Anteriormente Antias Hulandes).
Triple A Attorneys ta duna servisio na kompanianan, gobiernnan i personanan particular riba tereno local i internashonal. Triple A Attorneys ta hiba un praktika legal amplio i ta spesialmente aktivo riba e tereno di solushon di konflikto, lei empresarial, lei finansiero i fiskal.


text:
WILLEMSTAD – Hague Blue Investments a haña un pèrmit di konstrukshon pa konstruí apartamentu na Blue Bay Curacao Golf & Beach Resort.
Den Plan di maneho Insular a destiná e área rondó di Blue Bay komo área turístiko.
En total lo konstruí djesocho apartamentu i seis penthouse partí den seis kompleho. Segun minister Charles Cooper, ku a duna ayera e pèrmit di konstrukshon ofisial, e kompleho di apartamentu lo hisa e kalidat di bida den e área i lo atraé mas turista.
“Un ehèmpel di arkitektura aktual i duradero”, segun e minister, ku ta indiká ku kontratista-, ingeniero- i arkitektonan lokal lo ta partisipá den konstrukshon.
“Esaki ta un estímulo pa ekonomia, pasobra e ta ofresé Kòrsou oportunidat pa trabou. No solamente na ora di konstrukshon, pero tambe na ora di mantené e kompleho”.


text:
ORANJESTAD – Parlamentario di AVP Melvin Tromp , alias “DONKEY” ta duna contenido real na e dicho ‘porco sushi ta busca muraya limpi pa frega su curpa’! Aki nos ta referi na su atakenan contra nos lider, Evelyn Wever-Croes.
Melvin Tromp no ta cansa di papia coi loco, djis pa tapa su propio berdad, pesey laga nos record’e su propio berdad.
Evelyn Wever-Croes, líder di MEP, a wordo apunta pa henter Parlamento, inclusive Melvin Tromp, na forma unanime, pa representa henter Parlamento di Aruba den e Comision di Reino di Integridad. Ta hende integro so por wordo apunta den e comision ey, y pesey lider di MEP a keda apunta na forma unanime. Y tin veredicto di hues cu ta substancia esaki! Cu e decision aki Evelyn Wever-Croes pues ta representa Melvin Tromp tambe den e comision di Reino. Si Melvin Tromp realmente tabata tin prueba di actonan fraudulento di Evelyn Wever-Croes, con e mes por a vota pa apunta Evelyn como su representante? Pues aki un y tur por mira, cu Melvin Tromp ta nada mas cu un oportunista patetico.
Pero ya cu e kier punta dede riba hende drechi, ta bon pa Melvin Tromp bin dilanti y contesta algun pregunta: Ken ta e parlamentario cu ta ofrece damitanan cocaina pa sali dal un trip cu nan? Cu ki intencion ta duna damitanan cocaina? Ken ta e parlamentario cu ta abusa fisicamente di hende muher? Ken ta e parlamentario cu ta bebe burachi tur fin di siman na Tanki Leendert? Ken ta e parlamentario cu a wordo kita di Valero pasobra nan a haya arma den su poder?
Esakinan ta apenas algun pregunta pa awor, ainda falta mas pregunta, pero nos ta laga esey pa un siguiente ocasion. Sigiente biaha cu Melvin Tromp kier punta dede riba nos lider, contesta e preguntanan aki prome.


text:
Den e ultimo añanan, azeta di coco a converti den un ingrediente protagonista di e productonan den e rutina di beyesa, pero e ta funciona realmente? Aki tin e contesta… Semper nos ta scucha bon comentario tocante azeta di coco y e rason pakico el a bira asina popular ta, pasobra e tin hopi funcion. Ademas di por uze den receta di cuminda, e por wordo inclui tambe den bo rutina di skincare. Aunke hopi hende ta bisa cu azeta di coco por yuda bo cabey crece, e realidad ta cu no tin prueba cu ta demostra esaki. Sinembargo algo cu si ta berdad, e tin hopi beneficio pa bo cuero, principalmente pa su ingredientenan anti-inflamacion y hidratante.
No tin duda cu azeta di coco ta un aliado grandi pa hidrata e cuero di bo curpa, pero tambe e ta nutri bo cuero cu vitamina y ta dun’e un briyo sin igual, cual ta complementa un bon suntan ora bo a caba di bin fo’i lama. Incluso, su ingredientenan hidratante ta yuda disminui plooi y e efectonan di biehes. Aunke claro, ta importante pa menciona cu esaki no ta trata di smeer e azeta riba bo cara, sino di haya e productonan adecuado cu tin e ingrediente aki, y cu a pasa den un laboratorio, cu ta sigura cu loke bo ta aplicando riba bo cuero ta bon.
E uzo di azeta di coco no ta limita na un tipo di cuero so, ta p’esey esaki ta un ingrediente cu ta inclui den un cantidad di producto di skincare, manera serum y hidratante. Incluso, e expertonan ta bisa cu e caracteristicanan cu e ta posee combina cu otro hidratante, por ta un ‘super boost’ pa bo cutis. Incluyendo ingrediente nobo den bo rutina di beyesa, por ta un poco riscante, ya cu tin chens cu e por ocasiona iritacion, p’esey semper ta mas recomendabel pa bay cerca un dermatologo.
E palmanan di coco ta un di esnan mas util na mundo y hopi biaha ta ser reconoci como ‘tree of life’. E ta proporciona alimento, combustibel, cosmetico, medicina popular y material di construccion, entre su cantidad di uzo. Na e paisnan tropical pa hopi aña, a cosecha coco, y un gran cantidad di persona ta depende di esaki pa nan biba. E motibo ta cu tur e partinan di e palma di coco tin un balor halto, tanto nutricional como economico.